Brnabićeva poručila: Obrazovanje stub jake države, u narednih pet godina 135 miliona evra za fakultete\n"Čeka nas još mnogo posla, ali mislim da je obrazovni sistem u uslovima pandemije pokazao da brže od mnogih može da savlada krizu"\nBrnabićeva je istakla da je Sveti Sava dao Crkvu kao sigurnost, a srpsku školu kao osnovu, ističući da je na tim osnovama nastala Srbija koja, kako kaže, svakim danom postoja sve bolja.\n- U Srbiji danas radi 176.955 učitelja, nastavnika i profesora. U osnovne i srednje škole ide 1.050.000 naše dece, dok 285.000 njih studira - navela je Brnabićeva.\nAna Brnabić: Nismo otklonili pretnju po Vučićev život, glavni za planiranje atentata van dometa naših službi\nPremijerka je ukazala da se svake godine uvećava ulaganje u obrazovni sistem, dodajući da je sada na nivou od 252 milijarde dinara, što je, kaže, za 43 odsto više u odnosu na 2017. godinu, kada je postala predsednica Vlade.\nKako je dodala, povećanju zarada u prosveti će se posvetiti veća pažnja, jer su plate daleko od zadovoljavajućih, i u odnosu na to koliko prosvetni radnici zaslužuju.\n- Mi nikada nismo gledali na Srbiju kao na zemlju jeftine radne snage, upravo suprotno, da Srbija pobeđuje zahvaljujući svom obrazovnom sistemu, pameti, kreativnosti i idejama - rekla je Brnabićeva.\nNastaviće se, kako kaže, i sa digitalizacijom, ukazujući da se u najvećoj meri u tome do sada uspelo.\n- Čeka nas još mnogo posla, ali mislim da je obrazovni sistem u uslovima pandemije pokazao da brže od mnogih može da savlada krizu i zbog toga želim još jednom da kažem hvala - rekla je Brnabićeva, i čestitala školsku slavu.\nAna Brnabić predsednica Vlade premijer Srbija\nBrnabić uputila saučešće povodom smrti predsednika UAE: Veoma me je potresla vest o smrti njegovog veličanstva


SAMO U SRBIJI: Ističe "garancija" na tablice - Bizlife.rs\nSAMO U SRBIJI: Ističe “garancija” na tablice\n10:55 Beograd, 22/01/2017\nNovi namet čeka većinu vozača u Srbiji već naredne godine, a tiče se zamene tablica, pišu Novosti.\nSadašnji Zakon o bezbednosti saobraćaja predviđa da je rok važenja tablica sedam godina i da će početkom 2018. oni vozači koji ih koriste sedam godina morati da ih promene.\nU velikom broju zemalja Evrope tablice se menjaju samo kada se oštete, ali naš zakonodavac kaže da je ta sedmogodišnja garancija u stvari ona koju proizvođač tablica, Zavod za izradu novčanica Srbije, daje na tablice, odnosno da je to period koji garantuje proizvođač folije.\nNaime, veoma je bitno da folija bude neoštećena, čitljiva i jasno vidljiva, ne samo oku policajca već i radarskim sistemima i kamerama.\nZamena tablica košta po putničkom vozilu 2.190 dinara, a za motocikle je 1.320 dinara. Ali, tu nije kraj nameta, jer je uz promenu tablice se menja i saobraćajna dozvola , a ona košta 1.314 dinara. Naravno, u kompletu ide i registraciona nalepnica – još 440 dinara.\nUkupno, bez osiguranja i ostalih poreza koji i dalje zavise od kubikaže vozila, 3.944 dinara.\nU Srbiji se, prema poslednjim objavljenim podacima, vozi 1.965.000 automobila, pa se dolazi do jasne računice da će vozači srbije “iskeširati” od početka 2018. godine više od 7,5 milijardi dinara ili oko 62,55 miliona evra.\nVozači s pravom smatraju da je ovo još jedan nepotreban namet, baš kao i registracija vozila na osnovu kubikaže, a na još većim su mukama vozači koji za pogon svojih automobila koriste TNG (auto plin).\nNaime, po važećem Zakonu, tadašnji rok za atestiranje uređaja od sedam godina je smanjen na pet, tako da ove godine veliki broj od oko 350.000 vozila sa ovim uređajima mora na “redovan atest” koji košta 12.000 dinara.\nPritom je država povećala akcize i poreze na TNG toliko da se više i ne isplati voziti na plin, pa sve veći broj građana izgrađuje TNG uređaje.\nKako je, takođe po aktuelnom Zakonu, propisan i rok trajanja za komplete prve pomoći od pet godina, sleduje opet velikom broju vozača i zamena koja košta od 600, pa do 3.500 dinara.\nUz sve ovo, vozače svakodnevno “raduju” u novi, viši cenovnici na benzinskim pumpama.\nautomobil gorivo tng Srbija tablica vozac namet\nPingback: Zamena tablica se ODLAŽE na dve godine - Bizlife.rs\nZadržaćemo “zaštitni paket” u Boru\nProdaja pametnih telefona će još da raste\nBosanci tuže VW, tražiće dve milijarde evra\nNovi automobili u EU će morati da imaju specijalni sistem\nBivši premijer osumnjičen u slučaju “Aktor”\nNe, nije dijamant, već najskuplja čokolada na svetu\nProfesor Ekonomskog fakulteta je “skenirao” stanje srpske privrede (VIDEO)\nPlanirano zaduženje od 675 milijardi dinara


Poljski ugao: Bez pomoći NATO-a, Baltičke zemlje neće moći da pruže otpor Rusiji - Sputnjik Srbija\n10:11 25.07.2020 Preuzmite kraći link\nU aktuelnoj situaciji u regionu Baltičkog mora Poljska igra ključnu ulogu i dužna je da doprinese jačanju NATO snaga u regionu kako bi se stvorio dovoljan borbeni potencijal za pružanje otpora Rusiji, kako se Moskva nikada ne bi ni usudila na primenu sile, smatra poljski analitičar Miloš Gac.\nPrema njegovim rečima, Rusija pod vođstvom Vladimira Putina pokušava da povrati svoj uticaj nad zemljama bivšeg Istočnog bloka, a Baltičke zemlje samostalno nisu u stanju da pruže adekvatan otpor, prenosi Poljski radio.\n„U slučaju da se pokrenu borbe, Baltičke zemlje bi pretrpele potpuni krah. Upravo stoga je Poljska i dužna da se brine o borbenom potencijalu Alijanse kako bi se Rusija obuzdala u tom regionu“, ocenio je.\nGac obrazlaže i da postoje nekoliko problematičnih scenarija u slučaju eventualne agresije Rusije.\nPrvi je napad iz Belorusije preko Bresta, budući da taj put vodi direktno do Varšave, a ne treba zaboraviti da Rusija sprovodi brojne vojne vežbe upravo u toj zemlji. Drugi je Švedska, a pre svega ostrvo Gotland, jer u slučaju da ga Rusija zauzme, time bi stvorila „zatvorenu zonu“, te bi u potpunosti paralisala NATO snage u tom regionu.\n„Porast tenzija na Baltičkom moru ne posustaje. Ruski avioni konstantno lete duž granica zemalja Baltičkog regiona, a svedoci smo konstantnog jačanja ruske Baltičke flote. Rusija sve to objašnjava time da su u pitanju sušte vojne vežbe, ali nije teško zaključiti da bi isto tako to moglo biti i uvežbavanje napada“, dodaje.\nSin Bžežinjskog: Amerika treba da pooštri stav prema Rusiji, Putin postaje odvažniji\nobuzdavanje, NATO, Baltik, Rusija, Poljska


Savez društava Srbije za borbu protiv šećerne bolesti- Merkur\nSavez društava Srbije za borbu protiv šećerne bolesti\nSB “Merkur” okupio predstavnike Udruženja osoba obolelih od dijabetesa iz cele Srbije u cilju međusobne saradnje i podrške\nU SB Merkur je u subotu 18.novembra 2017. godine organizovan skup predstavnika Udruženja osoba obolelih od dijabetesa Srbije.\nCilj ovakvog okupljanje je razmena ideja i iskustava predstavnika udruženja i Merkura, kao i planiranje budućeg zajedničkog angažovanja na aktivnostima i projektima usmerenim na podizanje svesti o dijabetesu.\nU Kongresnoj sali zgrade Termomineralnog kupatila, održan je skup koji se odnosio na predstavljanje učesnika, segmenata njihovog delovanja, dinamike i problematike različitih strana . Skup je na samom početku u ime Saveza društava Srbije za borbu protiv šećerne bolesti pozdravila Latinka Milojević sekretar Saveza. U ime domaćina prisutnima se obrato dr Bratislav Milovanović, endokrinolog koji je istovremeno I predsednik Saveza društva za borbu protiv dijabetesa, , izrazivši zadovoljstvo zbog realizacije tematskog okupljanja i budućih zajedničkih aktivnosti.\nO značaju psiho-socijalne podrške roditeljima i deci oboleloj od dijabetesa prisutnima je govorila Vesna Bogićević, psiholog u okviru kampa za decu obolelu od dijabetesa.\nCategory: Aktivnosti, Dijabetes, Nacionalni edukacioni centarBy Jelena Petrović 30. новембра 2017.\nPreviousPrevious post:Prvi Evropski dan prevencije zdravljaNextNext post:Svetski dan borbe protiv dijabetesa


Danas\t17.03.2017 06:59\nKada je prosečna plata 370 evra, a 70 odsto ljudi prima manje od toga, svaki kredit je problem, kaže Veroljub Dugalić, generalni sekretar UBS.\nU februaru ove godine nastavio se prošlogodišnji trend po kome samo krediti stanovništvu i to pre svega krediti za refinansiranje i keš krediti rastu, dok ostali ili stagniraju ili se smanjuju.U prošlom mesecu su prema podacima Udruženja banaka Srbije keš krediti povećani za 1,2 odsto, a refinansirajući za 2,4 odsto, dok su krediti privredi stagnirali. Ovakva situacija posebno sa eksplozivnim rastom gotovinskih kredita u prošloj godini od skoro 20 odsto, kao i kredita za refinansiranje koji su porasli za 50 odsto, a koji u sebi nose i element keš kredita, jer banke neretko nude zajam za refinansiranje za 20 ili 30 odsto veći od postojećeg duga, doveo je do prvih upozorenja. Tako je Slavica Pavlović, predsednica Izvršnog odbora Eurobanke, na bankarskom panelu na prošlonedeljnom Kopaonik biznis forumu upozorila da bi banke trebalo da informišu klijente jer se neki prezadužuju ili uzimaju kredite iako im nisu potrebni.\n"Banke imaju para i mogu da kreditiraju i građane i privredu. Problem je što nema dovoljno dobrih projekata, a s druge strane mnogo je firmi koje imaju problema sa otplatom prethodnih kredita. Nije problem u tome da su građani prezaduženi već što je mala plata. Kada je prosečna plata 370 evra, a bar 60-70 odsto ljudi prima manje od toga, svaki kredit je problem bez obzira na kamatu", objašnjava Dugalić.\nKada se gleda prosečna zaduženost u odnosu na prosečnu neto zaradu imamo najbolji (najmanji) odnos - dugujemo u proseku po samo po 2,5 plate. Najzaduženiji (u odnosu na platu) su Slovaci čiji je prosečan dug bankama osam puta veći od prosečne plate. Iza njih su Česi čija je prosečna zaduženost 6,6 prosečnih plata, a sledeći iza njih su Hrvati sa dugom 4,8 puta većim od plate. Zanimljivo je i da stanovništvo svih ovih zemalja ima veću štednju u bankama (po stanovniku) od dugova po osnovu kredita.


Koji gradski automobil je najsigurniji - Muški magazin - trendovi, fitness, lifestyle, saveti, devojke... `\nKoji gradski automobil je najsigurniji\nEuro NCAP je testirao najpopularnije gradske automobile i objavio rezultate koji pokazuju koliko su oni sigurni i bezbedni...\nKada kupujemo automobil uvek postavljamo pitanje o ekonomičnosti, funkcionalnosti, izdržljivosti, snazi itd, ali retko kada pitamo – koliko je ovaj automobil siguran? Zbog toga su ovakvi testovi neverovatno važni, jer pokazuju stravične scenarije u kojima se automobili i ljudi u njima mogu naći.\nOvakvi testovi tačno pokazuju šta se dešava pri sudarima jer se unutar vozila nalaze lutke koje imaju senzore i koje beleže da li bi čovek u takvoj situaciji ostao živ. Na osnovu ovih rezultata se utvrđuje da li je neki automobil bezbedan ili ne.\nEuro NCAP test je postao toliko važan da proizvođači automobila ne mogu da lansiraju nove modele u prodaju ako ne prođu ovaj test. Ovog puta, NCAP je testirao male, gradske automobile kako bi utvrdio koji je najbezbedniji.\nEvo šta su pokazali rezultati:\nŠkoda Kodiaq se pokazala kao najsigurniji gradski automobil i ostvarila je maksimalnih 5 zvezdica na ovom testiranju. Iza Škode se našao i Mini Countryman koji je za malo ostvario savršeni rezultat.\nNissan Micra se pokazala nešto slabije, ali je ipak uspela da dobije 4 zvezdice, što je sasvim zadovoljavajući rezultat. Suzuki Swift je prošao najgore na testiranju i ostvario je samo 3 zvezdice.\nDakle, ako žeite da kupite automobil koji je siguran i pouzdan, onda je Škoda Kodiaq pravi izbor.\nkoji automobil je najsigurniji\nPROČITAJTE SLEDEĆI TEKST: Sve što treba da znate o automobilskim sedištima za bebe


Objavljena publikacija “Konkurentnost Jugoistočne Evrope (JIE) 2021” - Biznis.rs\n23.9.2021 13:17 Autor: Redakcija Biznis.rs 0\nCrna Gora zabeležila je napredak u skoro svim od 16 politika razvoja koje su ključne za unapređenje konkurentnosti, pokazala je publikacija koju je objavila...\nCrna Gora zabeležila je napredak u skoro svim od 16 politika razvoja koje su ključne za unapređenje konkurentnosti, pokazala je publikacija koju je objavila Organizacija za međunarodnu saradnju i razvoj (OECD).\nPublikacija pod nazivom “Konkurentnost Jugoistočne Evrope (JIE) 2021” navodi da je najveći progres ostvaren u oblastima investicione politike, trgovine, turizma, energetike, poreske politike, nauke, tehnologije i inovacija i obrazovanja, javlja agencija Mina.\nU saradnji sa Ministarstvom ekonomskog razvoja OECD je u utorak organizovala online sastanak na kojem je predstavljena publikacija “Konkurentnost Jugoistočne Evrope (JIE) 2021”, a sa njom i preporuke definisane za Crnu Goru na osnovu rezultata analize ostvarenog društvenog progresa u 16 politika ključnih za unapređenje konkurentnosti ekonomije.\nPored analize na regionalnom nivou, izrađeni ekonomski izveštaji za svaku od ekonomija Jugoistočne Evrope pojedinačno, koji dopunjuju regionalnu procenu i obezbeđuju sveobuhvatniju i dublju analizu konkurentnosti nacionalnih ekonomija i ostvarenog progresa, saopštili su iz Ministarstva za ekonomski razvoj Crne Gore.\nSastanak je u ime OECD-a otvorio predsedavajući prijatelja Jugoistočne Evrope iz Stalne delegacije Mađarske pri OECD-u i UNESCO-u ambasador Laslo Turosi (Laszlo Turoczy).\nOn je izjavio da navedena publikacija predstavlja jednu od najopsežnijih analiza razvoja konkurentnosti ekonomija koje je OECD sproveo u bilo kom svetskom rejonu.\nAmbasador Turosi naveo je da je cilj publikacije je da se kreatorima politika u Jugoistočnoj Evropi pruži višedimenzionalni pristup za identifikovanje prednosti, kao i mogućnosti za unapređivanje konkurentnosti ekonomije i ključnih oblasti koje zahtevaju dodatne reformske aktivnosti.\nOn je dodao da se ovom publikacijom pruža komparativni prikaz ostvarenog stepena konkurentnosti ekonomija zemalja regiona, kao i primeri dobre prakse zemalja članica EU. Pri tom, ostvareni progres njihovog konkurentskog privrednog potencijala se identifikuje kroz generalnu regionalnu procenu. Sve ovo je usmereno u pravcu ostvarenja inkluzivnog i održivog razvoja, rekao je Turosi.\nRukovodilac saradnje u delegaciji Evropske unije u Crnoj Gori Ingve Engstorm (Yngve Engstroem) naglasio je važnost navedene publikacije sa aspekta jačanja regionalne integracije. On je napomenuo da se njome definišu opšte smernice za usaglašavanje strukturnih reformi koje podržavaju Programi ekonomskih reformi i Ekonomsko-investicioni plan za Zapadni Balkan.\nKako ocenjuje Engstorm, pomenuti plan nudi put za uspešnu regionalnu ekonomsku integraciju, koja će pomoći da se ubrza približavanje EU i premosti razvojni jaz između naših regiona. On je rekao i da ovaj plan treba da pomogne transformisanju Zapadnog Balkana u jedan od najprivlačnijih regiona za ulaganja na svetu.\nBudući ekonomski razvoj i blagostanje građana u regionu sve više zavisi od ekonomske konkurentnosti, što posebno važi za male privrede poput Crne Gore, rekla je generalna direktorka Direktorata za trgovinsku saradnju i ekonomske odnose sa inostranstvom u Ministarstvu ekonomskog razvoja Jelena Janković-Kostić.\nOna je istakla i da je uverena da je integrisani pristup ključ za povećanje ekonomske konkurentnosti, povećanje ukupnog priliva stranih direktnih investicija (SDI) i kreiranje atraktivnijeg investicionog ambijenta.\nCRNA GORA EVROINTEGRACIJE EVROPSKA UNIJA REGION VESTI\nEVROPSKA KOMISIJA PREDLOŽILA 750 MILIJARDI EVRA za razvoj energetskog sektora…\nDOMAĆA OSIGURAVAJUĆA KUĆA BELEŽI RAST I TOKOM KRIZE Dunav u Top 10…


SP | Studentsko PreduzećeStudentsko Preduzeće\nKako naši članovi pišu seminarske radove\nмарт 3, 2018 март 10, 2018 Siniša Pavković\nPisanje seminarskih radova je nešto što čeka svakog studenta. A, ukoliko ste student na inženjerskom menadžmentu, onda se mora desiti da ovaj seminarski pišete o nekom preduzeću. Mnogima i sam […]\nUncategorized\tFTN, Kondomat, Seminarski rad, Soler, SP, Studentsko preduzece\tLeave a comment\nProfesor Boban Melović je vanredni profesor na Ekonomskom fakultetu u Podgorici i Pomorskom fakultetu u Kotoru. Ukoliko ste student inženjerskog menadžmenta, verovatno ste imali priliku da slušate njegova predavanja o […]\nDIIM-aktivni\tBrend, Brendiranje, FTN, prof. Boban Melović, SP, SP Studentsko preduzece marketing IT, Studentsko preduzece\tLeave a comment\nPoseta SP-a preduzeću „Frigo Žika“\nфебруар 2, 2018 Bojana Savanović\nPeti projekat Studentskog preduzeća Kondomat trenutno je u završnoj fazi. Ideju o razvoju i proizvodnji automata za kondome pretvaramo u delo i uskoro ćemo i sa vama podeliti proizvod našeg […]\nDIIM-aktivni\tFrigo Zika, Kondomat, SP, Studentsko preduzece\tLeave a comment\nOve školske godine, pet godina nakon osnivanja Studentskog preduzeća, organizovali smo još jednu regrutaciju. Godinu smo započeli sa 16 studenata koji su u preduzeću već godinama, a njima su se […]\nDIIM-aktivni\tHR, komercijala i finansije, kvalitet i logistika, ljudski resursi, marketing, proizvodnja, razvoj, SP, Studentsko preduzece\tLeave a comment


Podgorica -- Crnogorske opozicione stranke, parlamentarne i vanparlamentarne, spremaju se da formiraju koaliciju po ugledu na DOS u cilju svrgavanja sa vlasti Demokratske partije socijalista na sve izvesnijim prevremenim parlamentarnim izborima do kraja godine, pise podgoricki "Dan".\nBEOGRAD - Čedomir Jovanović je ocenio je da je rad parlamenta deblokiran 'pošto je stavljen znak jednakosti između prava i obaveza poslanika'. - Pošto smo sankcionisali nevaspitanje i neodgovornost unutar Skupštine, mogli smo da radimo - ocenio je on.\nBEOGRAD - Predsednica Skupštine Srbije Nataša Mićić zakazala je za 18. jun vanredno zasedanje Skupštine Srbije na kome će se razmatrati Predlog za izbor jednog broja članova Vlade Srbije i Predlog predsednika Srbije Milana Milutinovića za izbor predsednika i sudija Ustavnog suda Srbije.\nBeograd -- Posle najave da bi izbori za predsednika Srbije mogli da se odrze u oktobru, procenjuje se da ce i ovi izbori biti odrzani po Ustavu iz 1990. godine, odnosno da nece biti moguce odrzati ih po novom najvisem pravnom aktu, za cije pisanje ne ostaje dovoljno vremena.\nKršenje volje birača u Srbiji\nBEOGRAD - Oduzimanjem poslaničkih mandata Demokratskoj stranci Srbije u republičkom parlamentu prekršen je Zakon o izboru poslanika, kao i izborna volja birača u Srbiji, a ovom odlukom ostatak DOS poslao je poruku građanima da se ne poštuju pravila parlamentarne demokratije - ocenjuju za 'Blic' ...\nPerišić za kažnjavanje i u Saveznoj skupštini\nBEOGRAD - Smatram da je odluka o oduzimanju mandata poslanicima DSS ispravna i da neodgovornim poslanicima to isto treba uraditi u Saveznom parlamentu - rekao je juče predsednik PDS Momčilo Perišić. Portparol DC Vesna Marjanović ocenila je da su mogući vanredni parlamentarni izbori ukoliko ne bude ...\nDSS NE PRIZNAJE ODLUKE ADMINISTRATIVNOG ODBORA I RIK\nBeograd -- Demokratska stranka Srbije saopstila je da ne priznaje odluku Administrativnog odbora Skupstine Srbije i Republicke izborne komisije o zameni neredovnih poslanika u republickom parlamentu. U saopstenju sa sastanka svih narodnih poslanika DSS-a, kandidata za narodne poslanike i clanova ...\nPredsednički izbori u oktobru\nBEOGRAD - Predsedništvo DOS odlučilo je da predsednički izbori u Srbiji budu raspisani u julu, kako bi bili održani u oktobru ili najkasnije u novembru - izjavio je juče za 'Blic” jedan od lidera vladajuće koalicije koji je želeo da ostane anoniman.\nBeograd -- Skupstina Srbije konstatovala je mandate za 35 poslanika sa liste koalicije DOS posto ih je verifikovao Administrativni odbor. Sednici nije prisustvovalo 12 poslanika Demokratske stranke Srbije koje je, kako isticu u toj stranci, Republicka izborna komisija imenovala mimo njihove volje.\nRIK DONELA ODLUKU O ZAMENI POSLANIKA\nBeograd -- Republicka izborna komisija prihvatila je izvestaj o izboru novih poslanika DOS i Demokratske stranke Srbije radi popune upraznjenih mesta u Skupstini Srbije, a nakon odluke Administrativnog odbora o prestanku mandata 35 poslanika DOS i DSS.\nODUZETI MANDATI 21 POSLANIKU DSS\nBeograd -- Administrativni odbor republicke Skupstine podrzao je zahtev predsednistva DOS-a da se oduzme mandat dvadeset jednom poslaniku Demokratske stranke Srbije zbog neredovnog dolaska na sednice parlamenta. Za ovu odluku glasalo je 8 clanova administrativnog odbora dok je cetvoro bilo protiv.


RTS :: Halimi: Ne očekujem previše\nIzbori 2014 Halimi: Ne očekujem previše\nponedeljak, 17. mar 2014, 13:20 -> 16:02\nHalimi: Ne očekujem previše\nRazgovaraću o vladi, ali ne očekujem previše, rekao je Riza Halimi, dodajući da od SNS-a još nije dobio zvaničan poziv.\nPredsednik Partije za demokratsko delovanje (PDD) Riza Halimi izjavio je danas da nije dobio zvaničan poziv od Srpske napredne stranke (SNS) za razgovor o učešću u Vladi Srbije, ali da je spreman da se takvom pozivu odazove.\nHalimi je za agenciju Beta izjavio da je PDD odlučio da učestvuje na parlamentarnim izborima da bi ostvario interese svojih birača i da je spreman da sa najjačom parlamentarnom strankom u Srbiji razgovara o svim modalitetima i mogućnostima učešća na nekom nivou vlasti.\n"Imali smo takve pozive i ranije, jer je obaveza mandatara da pre formiranja vlade razgovara sa svim poslaničkim grupama u parlamentu, ali je na tome u prva dva slučaja (2007. i 2008. godine) i ostalo", kazao je Halimi, koji je do sada bio jedini albanski poslanik u Skupštini Srbije u tri mandata.\nHalimi je naveo da je takav poziv dobio i od Ivice Dačića, nakon parlamentarnih izbora 2012. godine, ali da razgovori o mogućnosti učestvovanja PDD-a u radu Koordinacionog tela za opštine Preševo, Medveđu i Bujanovac, o radu Nacionalnog saveta Albanaca i o formiranju nove koalicije u opštini Bujanovac, u kojoj je PDD u opoziciji, nisu urodili plodom.\n"Nijedan od tih pregovora sa Dačićem nije se uspešno završio. Videćemo da li će biti predloga od (mandatara) ove vlade i kakvi će ti predlozi biti. U svakom slučaju, mi smo spremni da o svemu razgovaramo", kazao je Halimi.\nPrema podacima PDD-a, za tu stranku je u opštinama Preševo, Bujanovac i Medveđa glasalo nešto više od 22.000 birača, a još je neizvesno da li će PDD na osnovu izbornih rezultata u Skupštini Srbije imati jedno ili dva poslanička mesta.\nHalimi je naveo i da je izuzetno zadovoljan rezultatima, jer je na ovim izborima PDD dobio oko 9.000 glasova više u Preševu, Bujanovcu i Medveđi nego na izborima 2012. godine.\nRIK usvojio Izveštaj o izborima\nLDP: Rezultati u Negotinu ohrabruju\nKonačni rezultati RIK-a za republičke izbore\nNegotin, ponavljanje izbora na 13 mesta


Uspešan vikend za zlatiborsku Zvezdu – Zlatibor.News\nUspešan vikend za zlatiborsku Zvezdu\n31/12/2018 AdministratorComments Off on Uspešan vikend za zlatiborsku Zvezdu\nU Sjenici je ovog vikenda održano smučarsko takmičenje za seniore i mlađe kategorije. U seniorskoj konkurenciji na programu su bile četiri trke po dve u muškoj i ženskoj konkurenciji. U muškoj konkurenciji je na obe FIS trke slavio Damir Rastić koji je pokazao da je trenutno najbolji smučar Srbije na 10 km. Na drugoj poziciji je prvog dana bio makedonski smučar Stavre Jada, a drugog dana srebro je pripalo Milošu Čoliću iz Bosne i Hercegovine. Treće mesto je prvog dana pripalo takmičaru iz BiH Stefanu Aniću a drugog dana je do podijuma stigao Strahinja Erić, takođe takmičar iz BiH.\nU ženskoj konkurenciji oba dana poredak prve tri takmičarke je bio isti. Prvo mesto je osvojila domaća takmičarka Maida Drndić, druga je bila Sanja Kusmuk iz BiH a treće mesto je pripalo smučarki iz Grčke Mariji Ntanou.\nZa navijače je najuzbudljivije bilo takmičenje u mlađim kategorijama gde je nastupio veliki broj dečaka i devojčica uzrasta od 6 do 13 godina. U ovoj kategoriji najviše medalja je pripalo takmičarima SK Zvezda, koji su osvojili 3 zlatne, pet srebrnih i tri bronzane. U seniorskoj konkurenciji Anja Ilić je prvog dana bila peta a drugo 9, dok je Miloš Milosavljević prvog dana bio deseti a drugog sedmi.\nU SK Zvezda su zadovoljni postignutim rezultatima. Podmladak kluba se priprema za klupsku trku početkom 2019.godine, dok seniore očekuju nastupi na FIS trkama u regionu.\nPredsednica kluba Mina Ilić je za zlatibor.tv govorila o poslednjim rezultatima kluba i nastupima u Hrvatskoj na Baltazar kupu a zatim i ovog vikenda u Sjenici. Smučare SK Zvezda očekuju brojni nastupi ove zime, za nekoliko dana sledi klupsko takmičenje, a potom su na programu FIS trke u BiH. Krajem januara je planirano putovanje za Rusiju i biatlon nadmetanja, dok u februaru slede FIS trke na Zlatiboru.\nMlada nada SK Zvezda, Ana Jeremić je bila zadovoljna osvojenom zlatnom medaljom u Sjenici iako je bila teška konkurencija.\nDevojčice 2005 godište\nTagged ana jeremic, fis trka sjenica, Mina Ilic, nordijsko skijanje, SK Zvezda, skijanje, smucanje\nNapredak – Zlatibor 82:67 (17:19, 28:19, 22:11, 15:18) Napredak: Šikman 16, Zornić, Raičević 11, Milenković, Milutinović 1, Miladinović 14, Danilović 23, Stanisavljević 5, Mitić, Džunić, Trailović 10, Ilić 2 Zlatibor: Tmušić 4, Mukanović 14, Stevović 8, Brašanac, Stanisavljević 6, Jevđić 9, Kojić 5, Vulić 9, Smolović 4, Marić 8, Đurašević, Čorbić Košarkaši Zlatibora doživeli su […]


Protest ispred Vlade Crne Gore: „Sad je jasno da je URA bila trojanski konj“\nSvet Autor:Vijesti20. jan. 202220:03 > 20:29\nGrađani Crne Gore, koji se protive inicijativi za formiranje manjinske Vlade, i večeras protestuju ispred Vlade.\nSa skupa je poručeno da će nastaviti okupljanja, da brane pobedu sa izbora 30. avgusta 2020. godine.\nSlobodan Bulajić iz Miholjskog zbora je kazao da je i URA, kao i druge partije, u izbornoj kampanji saopštavala da neće sa Demokratskom partijom socijalista nakon izbora. „Sad je jasno da je URA bila trojanski konj“, kazao je on.\nIstakao je da lider te partije i potpredsednik Vlade Dritan Abazović „sve ruši vraćajući Mila i njegovu tiraniju.“ Pozvao je i političare da im se pridruže.\nPolitički zemljotres u Crnoj Gori: Broje se izdajnici, traže se saradnici\n"Uzeo si pare, Dritane" uzvikuju građani. Prilazi zgradi Vlade su zatvoreni, a okupljeni su blokirali saobraćaj na bulevarima Svetog Petra Cetinjskog i Stanka Dragojevića.\nNije poznato ko je organizator okupljanja.\nNa skupu su poslanici Danilo Šaranović (Demokrate) i Marko Milačić (Prava), kao i savetnici predsednika Skupštine Alekse Bečića.\nKoalicija "Crno na bijelo" podnela je juče Skupstini inicijativu za izglasavanje nepoverenja Vladi, a predsednik parlamenta Aleksa Bečić je sednicu, na čijem dnevnom redu je ta inicijativa, zakazao za 4. februar.\nNa pres konferenciji 17. januara, ta koalicija je predlozila model manjinske vlade u kojoj, kako je kazao lider Građanskog pokreta URA i potpredsednik Vlade Dritan Abazović, ne bi bilo mesta za Demokratski front i Demokratsku partiju socijalista.\nBonus video: Sukob protestanata u Cetinju\nPodgoricaprotestvlada Crne Gore


Bajdenov plan za otvaranje države - Američki izbori\nBajdenov plan za otvaranje države\nKako odmiče vreme, sve se intenzivnije čuju pitanja i nedoumice u vezi sa kursom koji treba zauzeti u pogledu zatvaranja poglavlja pod naslovom „korona“. I dok neke evropske zemlje, poput Austrije ili Češke planiraju olakšavanje pojedinih mera počev od ove nedelje, najveći deo sveta se nalazi u jeku pandemije. Zaista, kada se pogleda globalno, ne čini se da možemo izvući zaključak u kom smeru delovati onog momenta kad se pandemija stavi pod kontrolu. Ne samo da su odgovori različiti, kao što je različit i pristup borbi protiv virusa korona – oni su štaviše, nejasni.\nTrampove izjave, uz informacije koje su u medije dospevale posredstvom njemu bliskih izvora, ne odudaraju od pomenute sheme. Jasno je da Donald Tramp insistira na što bržem otvaranju ekonomije, o čemu sude i navodi da je na sastancima raznih operativnih grupa pokretao pitanje povratka radnika na posao čim dođe do zaravnjivanja krive rasta broja obolelih. Sa druge strane, sam predsednik odbija da istakne konačan datum kada će ovaj proces otpočeti (verovatno vođen ranijim istupima). Ipak, mediji spekulišu da bi se moglo govoriti o prvom maju kao potencijalnom danu D.\nU datom kontekstu, Njujork Tajms (The New York Times) u nedelju je objavio tekst Džozefa Bajdena pod naslovom „Moj plan za otvaranje Amerike nakon virusa korona“, kao neku vrstu agende usmerene prevashodno na prelazni period do povratka u redovno stanje. Ovaj tekst je usledio samo nekoliko dana nakon razgovora Trampa i Bajdena o virusu korona, o čijem sadržaju su se saglasili da neće davati informacije medijima. U pomenutom tekstu, u fokus dolaze tri stvari: poštovanje mera socijalne distance, sprovođenje znatno masovnijeg testiranja i potpuno korišćenje ovlašćenja Zakona o odbrambenoj proizvodnji (Defense Prodution Act – DPA).\nDok se slaže sa poštovanjem mera socijalne distance, koje vidi kao sredstvo za brže obuzdavanje zaraze, Bajden naglašava da federalna vlast treba da preduzme mnogo odlučnije korake na drugim poljima. On upozorava da je u trenutku otvaranja logično očekivati povećanje broja obolelih, ali da na to moraju da se spremne pre svega zdravstvene ustanove (naročito u pogledu medicinske opreme). Mere koje Bajden sugeriše targetiraju ekonomiju, što znači da se na prvom mestu razmišlja o otvaranju proizvodnih pogona, kao i trgovina – kulturne institucije moraće da čekaju.\nNakon otvaranja ekonomije, prema Bajdenovoj agendi, treba pristupiti masovnom testiranju američkog stanovništva. Uz to se vezuje i zahtev za sprovođenjem testova koji za cilj imaju prepoznavanje antitela kod osoba koje su preležale virus, čime su obuhvaćeni oni slučajevi kod kojih je klinička slika bila blaga, i koji nisu pokazivali simptome. Treba napomenuti da pomenuta praksa nije novitet i da je preporučuju i stručnjaci u drugim državama zahvaćenim virusom korona. Svemu ovome Bajden pridodaje još jedan zahtev – poštovanje privatnosti svih građana – aludirajući pritom na brojne pritužbe koje upućuju na korišćenje pandemije kao sredstva za ulazak bezbednosnih službi u stanove američkih građana (što je opet globalni trend).\nPovećana tražnja za medicinskom opremom i aukcijski ratovi koji su podizali cene po nekoliko desetina puta, otvorile su raspravu o ovlašćenjima predsednika SAD da aktivira odredbe Zakona o odbrambenoj proizvodnji (Defense Production Act – DPA). Ovaj zakon, donet u vreme Korejskog rata, omogućava predsedniku da naredi takvu preraspodelu proizvodne aktivnosti koja bi obezbedila dovoljnu količinu sredstava potrebnih za nacionalnu odbranu. Tramp je neko vreme oklevao sa aktivacijom DPA, koja je usledila tek 23. marta, nakon neuspelih pregovora sa kompanijom Dženeral motors oko proizvodnje respiratora, ventilatora i druge medicinske opreme.\nPozivajući predsednika Trampa da u potpunosti iskoristi ovlašćenja koja mu omogućava DPA, Bajden se nadovezao na apel predsedavajuće Predstavničkog doma i stranačke koleginice, Nensi Pelosi, iz marta ove godine.\nKoliko god mere koje predviđa Bajden imaju svoju osnovu, kritičkim sagledavanjem teksta Njujork Tajmsa primetno je da se fokus sa nekadašnjih spektakularnih obraćanja frenetičnim sledbenicima sa govornica, u datim okolnostima prebacio na onlajn teren, i na pisanu reč. Iako se u javnosti potencira potreba za političkim konsenzusom širih razmera kada je u pitanju trenutna borba, ne treba smetnuti s uma da se novembar približava. Političke platforme obe strane se pripremaju za dane kada će ophođenje prema trenutnoj situaciji biti kec u rukavu za jedne, a mogući kamen spoticanja za druge – samo što, čini se, pozicija donosilaca odluka u tom pogledu nosi znatno veći rizik.\nJoš uvek bez dogovora oko paketa ekonomske pomoći


META: " Albanija NE TREBA da bude deo dijaloga izmedju BEOGRADA I PRIŠTINE ! " | Happy BSC portal\nMETA: " Albanija NE TREBA da bude deo dijaloga izmedju BEOGRADA I PRIŠTINE ! "\nPredsednik Albanije Iljir Meta izjavio je kako smatra da Albanija ne treba da bude deo dijaloga o normalizaciji odnosa između Beograda i Prištine.\n- Ja sam rekao i ranije, a i dalje stojim iza toga, da Albanija ne može da bude deo dijaloga između Beograda i Prištine- , rekao je Meta.\nOn kaže da je Albanija bila među prvim državama koja je priznala kosovsku nezavisnost i nezavisnost njenih institucija, ali dodaje da je dijalog između Beograda i Prištine posao za kosovske institucije.\n-Bilo koje mešanje Albanije u tom dijalogu na bilo koje teme koje su deo tog procesa, podrivaće nezavisnost i legitimitet tih institucija- , smatra Meta.\nKako ističe, problem je kako okončati dijalog između Beograda i Prištine na najbolji mogući način za obe strane, ali takođe i za region, jer, "reč je o problemu koju može ubrzati ili usporiti sve evropske procese u regionu".


S vlasti odlazi posljednja komunistička partija u Evropi - Klix.ba\nS vlasti odlazi posljednja komunistička partija u Evropi\n31.7.2009. u 17:38\nLondonski dnevnici u petak konstatiraju da s vlasti odlazi i posljednja komunistička partija koja je upravljala nekom evropskom zemljom – Komunistička partija Moldavije.\nU toj bivšoj sovjetskoj republici, inače najsiromašnijoj zemlji u Evropi, u srijedu su održani izbori i vladajući komunisti nisu uspjeli osvojiti natpolovičnu većinu u parlamentu, pa će vladu vjerovatno formirati četiri stranke koje su do sada bile u opoziciji.\nDnevnik The Times navodi da takav rezultat predstavlja iznenađenje, a The Independent prenosi ocjenu političkog analitičara iz Kišnjeva, glavnog grada Moldavije, da je poraz komunista izuzetno važan između ostalog i zato što ih je tokom kampanje otvoreno podržavala Rusija.\nI Times i Financial Times međutim ukazuju da opozicija i ako napravi koalicijsku vladu, nema dovoljno poslanika da izabere predsjednika kada dosadašnjem šefu države i lideru komunista Vladimiru Voronjinu istekne mandat.\nKomentator Financial Timesa procjenjuje da su glasači okrenuli leđa Voronjinu zbog korupcije i pogoršanja ekonomske situacije.\nGlobalna kriza teško je pogodila Moldaviju. Skoro četvrtina njenih građana je trbuhom za kruhom otišla u inozemstvo - u Evropsku uniju, Rusiju, Ukrajinu, sa vizama i radnim dozvolama ili bez njih.\nNovac koji oni šalju u domovinu čini čak 30 posto bruto nacionalnog dohotka Moldavije. Priliv tih para sada je međutim opao.\nMeđunarodni monetarni fond predviđa da će u ovoj godini bruto nacionalni dohodak opasti za čak devet posto, dodaje komentator Financial Timesa.\nTimes ocjenjuje da ishod izbora predstavlja udarac službenoj Moskvi jer su pobijedile stranke koje žele u EU iako je Rusija podržavala komuniste između ostaloga i time što im je dala kredit od 500 miliona dolara.\nAutor članka u Financial Timesu piše međutim da Moldavija ne treba birati između EU-a i Rusije jer su joj obje potrebne.\nBritanski haker će biti izručen SAD-u\n31.07.2009. u 17:47\nSud zabranio štrajk željezničara\n31.07.2009. u 17:34


Upozorenje: Kantonalni odbor SDP širi lažnu informaciju o ukidanju 6. aprila kao Dana Grada Sarajeva! - informativa.ba\nVijesti Lokalne vijesti Upozorenje: Kantonalni odbor SDP širi lažnu informaciju o ukidanju 6. aprila kao Dana Grada Sarajeva!\nUpozorenje: Kantonalni odbor SDP širi lažnu informaciju o ukidanju 6. aprila kao Dana Grada Sarajeva!\n05 Feb 2020 09:29\nPozivamo Kantonalni odbor Socijaldemokratske partije BiH u Sarajevu da odmah povuče saopćenje za javnost i javno se izvini bh. građanima zbog širenja lažne informacije o ukidanju 6. aprila kao Dana Grada Sarajeva!\nDan Grada Sarajeva ostaje 6. april i to nikada neće biti dovedeno u pitanje. Lažna je i netačna tvrdnja KO SDP da postoji bilo kakva inicijativa za njegovo ukidanje. Pozivamo SDP da se upozna sa sadržajem dokumenata koje je usvojilo Gradsko vijeće Grada Sarajeva i da ne obmanjuje javnost.\nOva administracija Grada Sarajeva nije, niti će ikada relativizirati značaj historijskih datuma važnih za grad. Naprotiv, obilježavanje 6. aprila posljednjih je godina dobilo na posebnom intenzitetu, emocijama i značaju.\nUpravo na taj dan, gradonačelnik Sarajeva Abdulah Skaka je otvorio novu Trebevićku žičaru koja je danas ponos Grada!\nRadi istine i javnosti, potrebno je ponovo naglasiti da postoji inicijativa čiji je nacrt usvojilo Gradsko vijeće Grada Sarajeva, a na bazi inicijative nevladinih organizacija da se utvrdi Dan osnivanja Grada Sarajeva. To ni na koji način ne mijenja činjenicu da je 6. april Dan Grada Sarajeva, kao što to ne mijenja ni već usvojena odluka da 5. april bude Dan početka opsade Grada Sarajeva.\nPostoji želja da Sarajevo, kao i mnogi drugi gradovi u Evropi i svijetu, ima datum koji obilježava početak razvoja grada na ovom prostoru, a u svrhu čuvanja naše baštine, sjećanja, tradicije i identiteta.\nOva inicijativa postoji već nekoliko godina. Pristupili smo joj sa maksimalnom ozbiljnošću, uključili sve relevantne faktore, stručnjake, institucije, organizirali smo okrugle stolove, izradu elaborata i sve to prije nego je ona formalno ušla u proceduru kao inicijativa. Prije nekoliko sedmica, Gradsko vijeće Grada Sarajeva prihvatilo je inicijativu i poslalo je u javnu raspravu i sad se očekuje i konačno izjašnjenje.\nSarajevo ima mnogo važnih datuma u svom životu i zvanični datum osnivanja grada bi na izvjestan način prepoznao, ali i vratio dug svom osnivaču Isa-beg Ishakoviću koji je decenijama bio potisnut, zaboravljen i sistemski negiran u jednom teškom vremenu za ljude i grad. Kao narod, kao grad i država, mi imamo potrebu očuvanja institucionalnog pamćenja.\nPreviše smo toga i prečesto zaboravljali i sada je vrijeme da to mijenjamo.\nOznake: #Grad Sarajevo #Abdulah Skaka #SDA #SDP BiH


Lamassu: Bitcoin vlasnici ATM-a koji zarađuju do 36.000 dolara godišnje | RS.democraziakmzero.org\nBitcoin bankomat proizvođač Lamassu je objavio nove podatke sa ciljem da se ilustruje kako njena osnovna proizvod se pokazao profitabilan za vlasnike.\nOslobađanje podataka dolazi više od godinu dana nakon Lamassu isporučio prvi Bitcoin ATM jedinicu, a rezultat je neformalne ankete koja tražio operatora kompanije da samo-izveštaja zarade i informacija o obimu.\nObraćajući se CoinDesk, Lamassu direktor Zek Harvi uramljena nalaze kao dokaz da, uprkos nedavnim borbama Bitcoin je u odnosu na američki dolar, prosečni korisnici ostaju zainteresovani u digitalnom valuti.\nHarvi je rekao:\n"Ono što naše mašine predstavlja se čovek na ulici, tip koji samo želi da stavi u $ 10 u Bitcoin ili $ 200 u Bitcoin. Nismo znali šta da očekujemo, uvek postoji znak pitanja sve dok ne shvatite da vaši operateri su zapravo profitabilan i da je ovo servis koji zaista mogu da rade. "\nLamassu je istraživanje procenjuje da njene operateri zaraditi između $ 1,000- $ 3,000 svakog meseca na prosečnom komisije od 5,5%. To je jednako godišnje zarade za ATM operatera između $ 12,000 i $ 36,000 po jedinici.\nHarvi je definisao premijera lokaciju kao na bankomatu u području koje je lako dostupna, navodeći jedinica kompanije u Njujorku i Helsinkiju, kao primeri lokacijama.\nKompanija je objavila da je počela traže podatke iz operatora prošlog leta, i da veruje da su objavljeni podaci napravimo konzistentnu sliku o tome šta svog operatera iskustva.\n"To su brojevi koje smo stalno viđam, iznova i iznova", dodao je Harvi.\nOperatori potvrditi podatke\nCoinDesk posegnuo u broju Lamassu Bitcoin ATM operatora da proverite da li prijavljeni podaci kompanije nude pravi odraz njihovog stvarnog poslovanja.\nNeki, poput Sloboda Tellerco-osnivača Chris Iim, koji posluje veliki broj mašina u gradskom području Boston, na primer, naći da su brojevi bili tačni.\n"Mesečni obim je slično onome što smo videli od naših uvećanih mašina", rekao je on, pre napominjući da konačna prihod operatera zavisi od naknada od strane vlasnika.\nSlično tome, Adame O'Brien predsednik Bitcoin Solutions, preneli su brojevi su bili "spot na" u vezi sa zaradama mašine koje pruža. Međutim, on je istakao da Bitcoin rešenja naplaćuje proviziju od 8% na svojim jedinicama.\nO'Brajen je nastavio da predloži njegove figure jačine su bili niži od proseka koje pruža Lamassu, dodajući: ". Naš Lamassu Edmonton je videla više od $ 70,000 u ukupnom obimu od našeg lansiranja u februaru"\nEmerging tržišne borbe\nIako operatera u razvijenijim Bitcoin tržišta naći brojke da budem precizan, vlasnici ATM u regionima koji su verovatno i dalje zagrevaju na tehnologiji rekao je drugačiju priču.\nPablo Gonzales, direktor Bitcoin ekchange Meksiko zasnovan Bitso, istakao da su njegovi Lamassu jedinica procesi samo 3.000 $ u transakcijama svakog meseca, a da se ne stvara nikakav profit.\nIpak, Gonzales je izjavio da je bio zadovoljan sa jedinicom, koja služi da pomogne promociju i svoj glavni posao i Bitcoin široj zajednici.\n"Znali smo da kada smo kupili našu ATM kao što su pozicionirani u povoju Bitcoin tržištu", rekao je on, pre nego dodajući da očekuje interes da se poveća i usvajanje raste.\nBankomat Operator Slovačka zasnovan Marian Jančuška, naprotiv, da je njegova mašina je do sada patio od čestih ispada koji se odnose na njeno povezivanje na Bitcoin ekchange Bitstamp.\n"Morao sam da isključite ovu interfejs kako bi se mašina stabilna To je do pre oko dve nedelje za Lamassu da dostavi nadogradnju sa radom Bitstamp interfejs.", Objasnio je Jančuška.\nJančuška je naveo da je zbog ovih problema, njegova mašina procesi samo 10.000 € svakog meseca i da je mašina još nije profitabilna.


Nađ: ''Neće biti reprize Šamroka!'' - Sportske.net\nUoči prvih iskušenja u Evropi na početku nove sezone, koordinator Partizana Albert Nađ veruje da se ovog puta neće ponoviti neprijatno iznenađenje poput prošlogodišnjeg protiv Šamroka. On veruje da Partizan sada ima ''stabilniji tim'' i ne očekuje bitnije promene u igračkom kadru do kraja prelaznog roka.\nAlbert Nađ je danas izrazio uverenje da bi Partizan ove sezone mogao da napravi nešto više u Evropi nego prošle godine i da se neprijatno iznenađenje kao protiv irskog šamroka neće ponoviti.\nPrvi rival crno-belima je ekipa malteške Valete, koja je, međutim, pokazala određeni kvalitet u dvomeču sa Lusitansom iz Andore (8:0 i 1:0). Nađ ne beži od uloge favorita, ali i poziva na oprez.\n''Nije da se plašimo, mi samo respektujemo Maltežane, jer ekipa koja u prvih 20 minuta postigne pet golova sigurno nije za potcenjivanje.\nKostur ekipe koji je već igrao evropske mečeve ostao je u Partizanu, pa verujem da sada imamo stabilniju ekipu i da se Šamrok neće ponoviti'', ističe Nađ, koji je i dodao da u ovom trenutku nema konkretnih ponuda za bilo kog od fudbalera Partizana.\nDodatni razlog za optimizam Alberta Nađa je i povratak trenera Vermezovića, u koga ima puno poverenje.\n''On je već imao dobre rezultate sa Partizanom, pa se tome nadamo i sada. Uspostavio je kvalitetan odnos sa igračima, pa verujem u još jednu uspešnu sezonu'', zaključio je Nađ.


Lekarska komora Srbije: Obavezna vakcinacija lekara pravno pitanje | 013 info\nLekarska komora Srbije: Obavezna vakcinacija lekara pravno pitanje\nTanjug\tPet, 09/04/2021 - 13:55\nDirektor Lekarske komore Srbije Milan Dinić smatra da je pitanje obavezne vakcinacije zdravstvenih radnika čisto pravno pitanje i poručuje da je imunizacija potrebna svima.\n"Mi smo struka, bavimo se stručnim pitanjima, vakcinacija treba svima...", ističe Dinić za Tanjug i dodaje da je to jedini način da se efikasno izborimo sa trenutnom epidemijom, ali i svim budućim koje budu dolazile.\n"Mi vakcinaciju moramo promovisati na svaki mogući način ", odgovara Dinić na pitanje da li Komora podržava predlog o obaveznoj vakcinaciji u Srbiji, a naročito imunizaciji zdravstvenih radnika.\nOn kaže da je slučaj lekarke Jovane Stojković koja je u javnost iznosila antivakserske stavove i koja je privedena kod tužioca zbog sumnje da je širila netačne informacije i uzenemiravala javnost, trenutno pred sudom časti Komore.\n"Lekari su dužni da iznose naučno utemeljene i dokazane činjenice, i sve što nije u skladu sa tim za nas nije prihvatljivo", poručuje Dinić.\nNa pitanje da li će Komora reagovati naoptužbe pacijentkinje iz bolnice Narodni front da je lekar ove bolnice zlostavljao na porođaju Dinić kaže da Komora još uvek nije dobila tu prijavu.\n"Čim budemo dobili, sud časti će je uzeti u dalju proceduru i razmatranje ako bude podneta nama", naveo je on i dodao da Lekarska komora dobija oko 1.000 predmeta godišnje različite vrste.\nKako kaže, većina njih nije osnovana i ne ulazi u dalju sudsku proceduru, a maksimalna kazna koju Komora može da sprovede je oduzimanje licence na pet godina. "Kazne su u rasponu od opomene, javne opomene, finansijske kazne, oduzimanja dela licence do oduzimanja licence na pet do šest godina", objašnjava Dinić.\nOn kaže da u tom pogledu, prošla godina nije bila reprezentativna, s obzirom da su sudovi časti radili smanjenim intenzitetom.\n"Oko 90 predmeta godišnje dobije sudski epilog, ali to ne znači da su svi osuđeni. Jedna od najčešće izrečenih mera jesu javne opomene", kaže Dinić.


Vrelo letnje sunce napokon je obasjalo Srbiju, a u danima pred nama živa u termometru popeće se na 34. podeok. Ovu nedelju obeležiće i sporadični pljuskovi, ali bez značajnih promena u tropskoj temperaturi.\nSvi oni koji su željno iščekivali leto sigurno će se obradovati vremenskoj prognozi koja se najavljuje za početak jula. Da je omiljeno godišnje doba konačno stiglo u našu zemlju, potvrđuje za “Blic” meteorolog Đorđe Đurić. Kako kaže, narednih dana biće sunčano i toplo sa temperaturama uglavnom iznad 30. podeoka.\n- Danas nas očekuje temperatura od 30 do 34 stepena - kaže Đurić i dodaje da rashlađenje neće pružiti vetar, budući da će biti slabog intenziteta.\nSpas od vrućine neće se osetiti ni tokom noći u prestonici.\nKonačno nam stižu SUNCE I LETNJE TEMPERATURE, ali nemojte se previše radovati - postoji i jedna LOŠA VEST\nODLOŽITE KIŠOBRANE, LETNJE TEMPERATURE STIŽU Narednih dana i preko 30 stepeni\n- U utorak i sredu posle podne očekuje se razvoj oblačnosti u brdsko- planinskim predelima i pojava lokalnih pljuskova sa grmljavinom. Međutim, to su jako izolovani slučajevi, u gradovima ostaje tropski toplo - napominje meteorolog Đurić.\n- Jači razvoj oblačnosti očekuje se i u nižim predelima u četvrtak i petak uveče. Biće uslova i za pljuskove sa grmljavinom. Uopšteno, do nedelje se zadržava sunčano i tropski toplo. Postoji mogućnost da oko petog jula dođe do pogoršanja vremena, što podrazumeva pad temperature i češće padavine sa pljuskovima i grmljavinom - kaže meteorolog Đorđe Đurić.


FC Inter vs FC Rubin Kazan [tipovi] - Kladionica.BIZ\nFC Inter vs FC Rubin Kazan [tipovi]\nLiga Europe na Giuseppe Meazza Stadionu, 20.9.2012, 20:45h FC Inter vs FC Rubin Kazan\nImpresivan učinak u gostima je pomoglo da se Inter kvalifikuje u Europskoj Ligi grupne faze, ali Neroazzurri će morati prikazat poboljšanja u svojoj igri kod kuće ukoliko žele da ostvare uspjeh u ovom susretu.\nZavršetak sezone u Serie A na 6 mjestu tabele je doveo momčad Inter do kvalifikacija Europske lige, gdje su Neroazzurri uspješno eliminisali ekipe Hajduk i Vaslui da bi se plasirali u grupnim fazama. Oba puta, pobjede u gostima su se pokazale ključnim za njihov plasman do ove faze, ali za sada neuspjeh na domaćem terenu je ono što igrači trenera Andrea Stramaccionia trebaju uveliko poboljšati.\nUtakmica protiv Rubina izgleda kao idealna prilika da momčad konačno upiše pobjedu na svojem Giuseppe Meazza stadionu ove sezone i sigurno je da vjerni navijači očekuju njihov uspjeh u ovom duelu. S obzirom da im slijedi susret sa ekipom Sine za očekivat je da će nekoliko igrača dobiti svojevrsni odmor u ovoj utakmici a konkretno se misli na igrače kao što su Wesley Sneijder, Fredy Guarin, Walter Gargano i Antonio Cassano tako da očekujem formaciju 4-3-2-1gdje bi trebali da se nađu Castelazzi, Zanetti, Samuel, Silvestre, Nagatomo, Pereira, Cambiasso, Alvarez, Palacio, Coutinho i Milito.\nMomčad Rubin Kazana je postala ekipa koja se regularno očekuje da se nađu u ovom takmičenju i ta situacija se sada ponavlja već nekoliko godina unazad gdje se oni smatraju jednim veoma kvalitetnim predstavnikom Ruskog nogometa. Ruska momčad je svoju ligašku sezonu započela sa renoviranom postavom gdje su došli igrači kao što su to Salomon Rondon, Gokhan Tore, Pablo Orbaiz i Ivan Marcano čime su uveliko zabilježeni pomaci kako u igri tako i u mentalnom sklopu same ekipe.\nRubin je u novoj sezoni uspio savladat momčad Zenita u domaćem Super Kupu dok su na tri od četiri upisali kompletne bodove svojeg ligaškog takmičenja. Na posljednjih nekoliko utakmica Rubin je doživio mali pad forme gdje su upisali par poraza i to bi moglo predstavljati određenu slabost pred ovaj susret u kojem je jedino Carlos Eduardo upitan za početak duela pa stoga očekujem formaciju 4-2-3-1 gdje bi trebali da se nađu Ryzhikov, Kuzmin, Navas, Marcano, Ansaldi, Eremenko, Natcho, Karadeniz, Dyadyun, Kasaev i Rondon.\nInter je po meni momčad koja kada igra neko veliko takmičenje onda jednostavno svu snagu koncentriše na duel koji im slijedi ali s obzirom da imaju problema na domaćoj sceni mislim da će u ovaj susret ući sa nekom dozom obrambenog sistema pa stoga mislim da je opcija zbroja golova manjim od 2,5 najbolje rješenje a za nju vam MyBet kladionica nudi veoma dobro plaćanje, sretno svima tko isprati ovaj par.\nKategorijeAnalize-Tipovi OznakeFC Inter, FC Rubin Kazan, Nogomet-Fudbal, tipovi\nPrethodna objavaPrethodno Chelsea FC vs Juventus [tipovi]\nSljedeća objavaSljedeće Tottenham Hotspur FC vs S.S. Lazio [tipovi]


Počelo prikazivanje filma Tamo i ovde u nemačkim bioskopima\nSvečanom premijerom u uglednom berlinskom kulturnom centru Kulturbrauerie, u sredu, 21. aprila počela je nemačka distribucija filma Tamo&Ovde, Darka Lungulova, koja će obuhvatiti 20 najvećih nemačkih gradova i 30 bioskopa. Na premijerama u Berlinu i Štutga\nPored mnogobrojnih posetilaca iz Srbije i regiona koji žive u Nemačkoj, premijerama su prisustvovali i predstavnici nemačke štampe, te ljudi iz nemačke filmske industrije. Berlinskoj premijeri prisustvovao je i ambasador Srbije u Nemačkoj Ivo Visković, dok je u Štutgartu premijeru filma podržao konzul Dobrivoje Vujičić.\nPovodom uspešnog starta nemačke distribucije Lungulov je izjavio:\n- Jako sam zadovoljan što su obe premijere, i berlinska i štutgartska prošle izuzetno uspešno. Reakcije publike, i nasih ljudi i Nemaca, su fenomenalne, kao i reakcije kritike, uključujući i ozbiljne dnevne i filmske novine u Nemačkoj. Bilo je divno imati interakciju sa ovdašnjom publikom, jer ista svedoči da se trud ipak isplatio.\nFilm se u Nemačkoj prikazuje pod naslovom: Tamo i ovde, vidimo se u Beogradu i najavljen je uz nekoliko pohvalnih kritika u nemačkim uglednim medijima.\nTAGOVI: Tamo i ovdeMirjana KaranovićDarko Lungulov


Ministarstvo prosvete i kulture Republike Srpske uputilo je nekoliko zahteva Institutu za javno zdravstvo RS u vezi organizacije nastave u uslovima pandemije, piše Srpskainfo.\nDa li je moguće produžiti trajanje časova, organizovati nastavu fizičkog i program pripreme dece za polazak u školu, pitanja su na koja ministarstvo traži mišljenje, iako zanimljivo, sama ministarka ističe da “ne očekuju da će časovi biti produženi na 45 minuta“.\n– Uputili smo zahtev Institutu da vide koja je mogućnost, da li se u ovom momentu može produžiti trajanje časova u osnovnim i srednjim školama. Ne očekujemo da će se trajanje produžiti na 45 minuta iz razloga provođenja vremena u učionicama. Sa proširenjem trajanja časova naši učenici moraju se vratiti u potpuna odeljenja, koja u srednjim školama broje po 32 učenika – izjavila je danas ministarka Natalija Trivić u emisiji “Pitajte ministra”, emitovanoj na zvaničnoj Fejsbuk stranici ministarstva.\nRazmatra se produženje časa na 45 minuta.\nUputili su još i dopis da li je moguće časove fizičkog održavati napolju,s obzirom da predstoji lepo vreme ili u salama i pod kojimu slovima. Iskazali su interesovanje i za časove muzičkog na kojima zbog virusa korona nije dozvoljeno sviranje i pevanje, kao ni horske sekcije.\nMinistarstvo pita epidemiologe i da li je moguće u aprilu i maju organizovati program pripreme pred polazak prvačića u školu. Takođe, zatražili su i povećanje broja dece u vrtićkim grupama sa sadašnjim 25 na 30.\nTrivić: Polovinom marta moguće PRODUŽENJE ŠKOLSKOG ČASA u Srpskoj na 45 minuta


Nikoliću poziv da poseti Rusiju, čeka ga i odlikovanje – Južnobanatske Vesti\nAmbasador Rusije u Beogradu Aleksandar Čepurin preneo je predsedniku Srbije Tomislavu Nikoliću poziv da poseti Rusiju i da sam odredi termin, a saopštio je i nameru da Nikolić tokom posete bude odlikovan, saopšteno je iz kabineta predsednika Srbije.\nNikolić je, na sastanku sa Čepurinom, konstatovao da je prijateljstvo dva naroda i države intenzivno i iskreno, ali da ekonomski odnosi ne prate takav trend i da je potrebno naći nove mehanizme saradnje.\nOn je rekao da očekuje da će u narednom periodu doći do intenziviranja rada na projektima u oblasti visokih tehnologija, proizvodnje poljoprivrednih mašina, automobila, a da postoje i one u kojima tek treba uspostaviti saradnju – poljoprivreda, farmaceutska industrija i medicina.\nPotrebno je zajednički proizvoditi i izvoziti u treće zemlje. To može doneti značajan rast robne razmene, mnogo novih radnih mesta u Srbiji, naglasio je Nikolić.\nČepurin je poručio da odnos Rusije prema Srbiji ostaje nepromenjen, a to je da se ne meša u unutrašnju politiku i podržava mir i stabilnost u regionu. On je ukazao da, kada je reč o regionu, u političkom smislu\nje potrebno sve rešavati dijalogom, na miran način.\nU tom smislu, mešanje dovodi do najnegativnijih mogućih posledica i Rusija u tome ne učestvuje, istakao je Čepurin.\nUz pomoć bombi pokušao da iznudi 30.000 evra


Humanost na delu: Rusi dopremili kinesku pomoć u Moldaviju - 19.04.2020, Sputnik Srbija\nMinistarstvo odbrane Rusije na zahtev moldavskih vlasti dopremilo je iz Šangaja u Kišinjev medicinsku opremu, koju je Kina izdvojila kao pomoć u borbi protiv... 19.04.2020, Sputnik Srbija\n22:40 19.04.2020 (Osveženo: 22:41 19.04.2020)\n© Sputnik / Pavel Lisicыn / Uđi u foto-galerijuVojnik posmatra sletanje aviona An-124-100 "Ruslan"\nRuska vojska je prevezla u Moldaviju oko 40 tona pomoći. Ovo je prva rusko-kineska humanitarna akcija u borbi protiv širenja virusa korona.\nMoldavski zvaničnici obratili su se ruskom Ministarstvu odbrane s molbom da pruže pomoć prilikom transporta medicinske pomoći iz Kine. Moldavija je, poput mogih zemalja, uvela vanredno stanje zbog Kovida-19.\nRukovodstvo Miistarstva odbrane Rusije operativno je odreagovalo na zahtev moldavske strane. Medicinska sredstva prevezena su iz Kine vojnim transportim avionom An-124 „Ruslan“ u roku koji je dogovoren sa moldavskom stranom, bez nadoknade.\nDodon zahvalan na pomoći\nPredsednik Moldavije Igor Dodon zahvalio je ruskom rukovodstvu za pomoć.\n„Želim da zahvalim rukovodstvu Rusije i našim prijateljima iz Kine, jer smo danas uspeli da dopremimo pomoć u Moldaviju. Uveren sam da ćemo uspeti da prevazićemo probleme, ako se budemo držali zajedno. Hvala mnogo Rusiji i Kini koje su odlučile da nam pomognu u ovoj situaciji“, rekao je Dodon.\nRusija je 27. marta 2020. godine poslala pomoć Moldaviji, između ostalog i 10.000 testova za virus koronu.


Moon: Najbolji put za BiH je integracija u EU i NATO - Klix.ba\nMoon: Najbolji put za BiH je integracija u EU i NATO\n5.6.2011. u 13:30\nIntegriranje Bosne i Hercegovine u Evropsku uniju i NATO najbolji je put ka miru, stabilnosti i ekonomskom prosperitetu, rekao je u nedjelju na redovnoj sesiji "Kruga 99" ambasador SAD-a u BiH Patrick Moon.\nU toku izlaganja, Moon je govorio o ključnim koracima za napredak BiH: integraciji u EU i NATO, ekonomiji, obrazovanju, nezavisnosti medija, njegovanju demokratije i evropskih vrijednosti. Istakao je da SAD ostaju stalni prijatelj i partner BiH u njenim naporima da se integrira u EU i NATO.\n"Nažalost, još uvijek čekamo na formiranje vlasti na državnom nivou. Vladajuća koalicija morat će se bazirati na kompromisima te treba biti inkluzivna, široka i spremna na ostvarivanje konkretnih rezultata za dobrobit svih građana BiH", poručio je Moon.\nDodao je da tri uvjeta za status zemlje kandidata: implementacija presude "Sejdić-Finci", pitanje državne imovine i popis stanovništva mogu biti riješeni isključivo zajedničkim radom i zalaganjem.\n"Dobijanje statusa zemlje kandidata pokazalo bi da je BiH ozbiljna i stabilna država, pogodna za ulaganja. Niz godina potraćeno je na konflikte političkih partija i njihovih lidera. Građanima ove zemlje, u isto vrijeme, je teško i jedva spajaju kraj s krajem", obrazložio je Moon.\nKada je u pitanju razvoj ekonomije i kreiranje konkurentnosti, Moon je istakao neophodnost kreiranja pozitivne poslovne klime. BiH je među najmanje konkurentnim zemljama i slovi za zemlju u kojoj je najteže poslovati. Osnovnim razlogom za tako lošu reputaciju, američki ambasador smatra ogromnu birokratiju.\n"Poslovni ljudi, potencijalni investitori, žale se na ogroman birokratski aparat, previsoke takse, konfliktne uvjete različitih nivoa vlasti", pojasnio je Moon.\nIsto vrijedi i za sektor u koji BiH polaže najviše nade - energetski. Po njegovim riječima, ključ je u kreiranju povoljnije klime, odnosno, davanje veće kontrole investitorima. Nadalje, Moon smatra da je neophodno revidirati javnu potrošnju navodeći da su se i SAD suočavale s teškoćama u kontroliranju budžeta.\n"Bh. lideri trebaju pokazati spremnost da se lično žrtvuju. To uključuje smanjenje plata i troškova i skromniji život. U isto vrijeme, preostali novac treba ulagati u obrazovanje i razvojne projekte", rekao je Moon.\nI obrazovanje, mišljenja je Moon, treba iz korijena promijeniti. Obrazovni sistem BiH danas proizvodi neadekvatne radnike koje, nerijetko, poslodavci moraju iznova učiti. Sistem ne inkorporira cjeloživotno učenje koje od radne snage zahtijeva stalno prilagođavanje uvjetima tržišta. Kada je u pitanju korupcija, Moon je istakao da se u efikasnu borbu protiv nje trebaju jednako uključiti svi nivoi vlasti, posebno oni najviši.\n"Nedopustivo je da u jednoj zemlji koja teži ka EU, određeni političari napadaju pravosudni sistem iste te zemlje", podcrtao je američki ambasador u BiH. Govoreći o slobodi i nezavisnosti medija, Moon je osudio nedavni pokušaj mijenjanja Statuta BHRT-a, a koji bi, pojasnio je bio itekako štetan za nezavisnost medija.\n"To je neprihvatljivo", rekao je Moon. Dodao je da preopterećenost medijskog prostora otvara mogućnost za političko uplitanje u rad medija te da smanjuje kvalitet.\n"Moram primjetiti da i mediji u FBiH i u RS-u često zastupaju interese određene političke struje i njihova su produžena ruka. Nacionalistička retorika i manipulacija žrtvama otežavaju proces pomirenja i izgradnje trajnog mira i stabilnosti", upozorio je američki ambasador Patrick Moon.\nIzraelska vojska pucala na sirijske demonstrante\n05.06.2011. u 13:03


Elektronski povrat akcize od 1. januara – GMinfo\nOd 1. januara 2022. godine pravna lica i preduzetnici – krajnji korisnici derivata nafte, biogoriva i biotečnosti, zahtev za povrat (refakciju) plaćene akcize podnose isključivo u elektronskom obliku, posredstvom portala Poreske uprave, dok fizička lica zahtev mogu podneti elektronski ili pisanim putem, saopštila je republička Poreska uprava.\nPravna lica i preduzetnici podnose elektronski zahtev za povrat plaćene akcize na derivate nafte, biogoriva i biotečnosti koji se koriste za transport i grejanje, za proizvodnju električne i toplotne energije ili u industrijske svrhe, naglašavaju u Poreskoj upravi.\nElektronski ili pisano zahtev za povrat plaćene akcize podnose i građani koji koriste derivate nafte za zagrevanje stambenog prostora.\nPravnom licu, preduzetniku i fizičkom licu koje je zahtev podnelo u elektronskom obliku, rešenje o odobravanju, odnosno odbijanju prava na povrat plaćene akcize dostavlja se u elektronskom obliku u poresko sanduče na portalu Poreske uprave, dok se na zahtev u papirnom obliku rešenje u papirnoj formi dostavlja putem pošte.\nRadno vreme Doma zdravlja i Kovid ambulante u dane praznika


RTS :: Zajednička deklaracija: Brzo proširenje EU na ceo Zapadni Balkan\nPolitika Zajednička deklaracija: Brzo proširenje EU na ceo Zapadni Balkan\nponedeljak, 17. maj 2021, 17:19 -> 17:52\nU deklaraciji koju su usvojili lideri procesa Brdo–Brioni na samitu na Brdu kod Kranja, ukazuje se na značaj brzog proširenja EU na ceo region Zapadnog Balkana, a ne na pojedine države.\nU dokumentu se naglašava da, kao integralni deo Evrope, Zapadni Balkan ima prava i obaveze da prati razvoj država članica EU "koliko je to moguće, olakšavajući pristup Uniji".\nLideri procesa Brdo-Brioni saopštili su da se zalažu za zajedničku stratešku viziju Evrope i podvukli posvećenost miru i stabilnosti, uključujući dobrosusedske odnose.\n"Zapadni Balkan je deo Evrope i ujedinjenje Evrope nije kompletno bez ZB. Sa članstvom u EU granice između država članica postaju manje važne, što stvara širi prostor za koegzistenciju i pluralitet nacionalnih interesa", stoji u dokumentu.\n"Proširenje EU na Zapadni Balkan jeste novi politički, bezbednosni i ekonomski interes EU, geopolitička nužnost i veliki politički preduslov za stabilnu, prosperitetnu i održivu budućnost Evrope", navodi se u deklaraciji.\nApsorpcioni kapacitet EU je, kako se dodaje, dovoljan da prihvati Zapadni Balkan kao nove članice.\n"Pozivamo EU da vrlo uskoro ubrza proces pridruživanja i uključi u Uniju čitav Zapadni Balkan, imajući u vidu napredak koji je svaka zemlja postigla", poručuju lideri.\nLideri su apelovali i da se utvrde identiteti onih koji su nestali tokom konflikta na teritoriji bivše Jugoslavije, istraže okolnosti njihovih nestanaka a počinioci izvedu pred lice pravde, sa ciljem da se doprinese trajnom pomirenju, miru i stabilnosti.\nŠto se tiče izazova pandemije kovid-19 i njenih ekonomskih i socijalnih posledica, naglasili su potrebu da se oporavak iskoristi kao prilika za zelenu i digitalnu tranziciju koja će voditi održivom razvoju i ponuditi prilike mlađim generacijama.\nPrethodno je predsednik Srbije Aleksandar Vučić izjavio da je na sastanku lidera Zapadnog Balkana u okviru proces Brdo–Brioni, Srbija prihvatila predložene zaključke.\nKazao je da je najvažniji konsenzus da se ceo region nalazi na evropskom putu i da treba zajednički da radimo.\n"Podržali smo namere, želje i pretenzije drugih na Zapadnom Balkanu za otvaranjem datuma za pregovore i viznom liberalizacijom", preneo je Vučić.


Tramp raketama spasava sebe - 07.04.2017, Sputnik Srbija\nTramp raketama spasava sebe\nDa li je rizično po svetsku bezbednost kada američki predsednik poseduje veliku moć i da li je američko bombardovanje Sirije uzrokovano unutarpolitičkim... 07.04.2017, Sputnik Srbija\nDonald Tramp je ispao veća Hilari Klinton od Baraka Obame, ljubi ga Soroš!\nanalize i mišljenja, komentari i analitika, sirija, obrad kesić, ljiljana smajlović, donald tramp, udruženje novinara srbije, bombardovanje aerodroma u šairatu\n19:18 07.04.2017 (Osveženo: 21:57 07.04.2017)\n© REUTERS / Jonathan ErnstDonald Tramp grli američku zastavu na mitingu u Tampi\nDa li je rizično po svetsku bezbednost kada američki predsednik poseduje veliku moć i da li je američko bombardovanje Sirije uzrokovano unutarpolitičkim prilikama?\nAmerički predsednik Donald Tramp naredio je bombardovanje sirijskog aerodroma u Šairatu bez odobrenja Kongresa. Sa druge strane, analitičari su Donalda Trampa još pre nego što je preuzeo predsedničku dužnost opisivali kao nepredvidivog čoveka. Pišući o motivima koji su Trampa naveli da naredi bombardovanje baze u Šairatu, analitičar ruskog portala „Vzgljad“ Anton Krilov kaže da je Tramp izgubio bitku sa establišmentom.\nKoliko je opasno da tolika moć, kakvu ima američki predsednik, bude koncentrisana u rukama jednog, nepredvidivog čoveka kakav je Donald Tramp?\n„Ne napadajte Siriju“: Trampovi stari tvitovi upućeni Obami\n7 April 2017, 18:59\nAmerički predsednik u spoljnoj politici ima ogromna ovlašćenja i zbog toga se svet toliko i interesuje za njega, kaže Ljiljana Smajlović, predsednica UNS i dobar poznavalac američkih prilika.\n„Poslednji predsednik koji je formalno tražio od Kongresa da Amerika uđe u rat bio je Frenklin Ruzvelt. Svi ostali su na različite načine izbegavali ili tražili tu dozvolu samo kada je bilo sto odsto sigurno da će je dobiti. Klinton nije dobio podršku Kongresa, barem Donjeg doma, kada je bombardovao Jugoslaviju. To je praksa da američki predsednici mogu da započnu rat bez dozvole Kongresa i to je ono zbog čega se ceo svet zanima ko je američki predsednik i zbog toga je toliko opasno kada se izvrši opasan izbor za predsednika najjače zemlje sveta“, objašnjava Smajlovićeva.\nMnogi mediji pišu da je bombardovanje baze u Šairatu uzrokovano i unutarpolitičkim prilikama u SAD. Kada su Amerikanci u pitanju, uvek postoji sumnja da su njihovi potezi motivisani unutrašnjom situacijom, kaže Smajlovićeva i podseća na bombardovanje Jugoslavije, kada smo sumnjali da je ono bilo uzrokovano „aferom Levinski“.\n„Kolateralna šteta“ američkih intervencija\n24 Mart 2017, 07:39\n„Sklona sam da verujem da je u preobraženju koje Tramp kaže da je doživeo, da je potresen slikama mrtve dečice, veliku ulogu igralo to što će kroz bombardovanje odmah imati podršku Amerike i ono će odmah da utiče na javnost i da skrene pažnju sa istraga koje se vode protiv njega sa namerom da bude opozvan. Takođe, ovaj potez će malo da zamuti situaciju u njegovu korist kada je reč o spekulacijama da je suviše zaljubljen u Vladimira Putina, jer je ovde uradio nešto što je u direktnoj suprotnosti onome što Putin misli ili kako bi on postupao sa sirijskim pobunjenicima, Al Kaidom ili DAEŠ-om“, kaže Smajlovićeva.\nNa kraće staze, situacija će koristiti Trampu, smatra ona, a na duže staze u pitanju je veoma riskantna igra.\n„Obama je imao veoma dobre i veoma jake razloge što nije hteo da se upušta u nešto slično. Da vas podsetim da je Obama, inače, tražio dozvolu od Kongresa i da je nije dobio“, zaključuje Smajlovićeva.\nPrema rečima političkog analitičara iz Vašingtona Obrada Kesića, nije bitno da li je u pitanju Donald Tramp, Džordž Buš, Barak Obama ili Bil Klinton — ista je politika predsednika SAD:\n„Svi imaju potpuni autoritet da mogu da naređuju vojne akcije bez odobrenja Kongresa. Tramp je zauzeo isti stav kao i njegovi prethodnici. Što se toga tiče, ne vidim razliku. Ali ja ne bih preterano reagovao u vezi sa ovom situacijom, jer ovde postoji, u suštini, i nešto dobro“, kaže Kesić.\nTrampovo licemerje o Siriji: Od nepotrebnog mešanja do brutalnog raketiranja\n7 April 2017, 18:21\nMnogi ljudi, kaže Kesić, situaciju oko bombardovanja Šairata posmatraju kao nastavak već viđene američke politike. U izvesnom smislu, to je tačno, smatra analitičar. Niti je Savet bezbednosti UN to odobrio, niti je Tramp tražio odobrenje Kongresa. Međutim, isti oni koji Trampa napadaju što naređuje bombardovanje bez odobrenja Kongresa, a to su demokratski kongresmeni, ćutali su kada je to radio Obama. To pokazuje, kaže Kesić, koliko je pitanje upotrebe vojske političko i stranačko pitanje u Americi.\nDonalda Trampa napadali su i tokom kampanje i pošto je preuzeo predsedničku dužnost za nekompetentnost i zbog najave da će sa Rusijom normalizovati odnose i sa njom uspostaviti strateško partnerstvo u Siriji i, kasnije, i po drugim pitanjima.\nOdluka da bombarduje Šairat, prema Kesićevim rečima, otvara Trampu mogućnost da postigne cilj normalizovanja odnosa sa Rusijom, koji je naznačio kao vrlo bitan.\n„Možda deluje malo kontraintuitivno, da bombardovanje može da napravi nešto dobro između Amerike i Rusije. Ali moramo da posmatramo celokupnu situaciju — da nije reagovao, on bi narednih par nedelja bio ponovo pod žestokim udarom, ne samo medija, nego bi ga i njegovi republikanci, pogotovo Džon Mekejn, Lindzi Grejem i ostali koji su ga već kritikovali zbog Rusije još žešće napali, da je neodlučan i da sledi politiku Baraka Obame. Tako da je sa ovom odlukom i načinom na koji je izvedena intervencija sebi otvorio malo prostora. Ima sada otvoren manevar da ide i u drugom pravcu, a to jeste koordinacija između američkih i ruskih trupa“, objašnjava Kesić.\nPrema tome kako je izveden napad, vidi se da je on Rusiji najavljen, a Amerikanci su bili svesni da će Rusi informaciju preneti sirijskim vlastima, nastavlja on. Indikator da je Rusija prihvatila Trampove razloge za dejstvo u Siriji ogleda se u tome što ruske snage nisu obarale američke rakete, kaže Kesić.\n7 April 2017, 16:29\n„Što se mene tiče, vidim da su i jedna i druga velika sila pokazale uzdržanost i da su svesne da je ovo vrlo značajan momenat, koji može da ide u jednom ili u drugom pravcu. Može da ide u pravcu koji je koristan i poželjan, a može da izazove veću nestabilnost, ako se ide u nove napade i eskalacije“, objašnjava on.\nPolitički konflikti unutar američke politike svakako utiču na donošenje odluka o upotrebi oružanih snaga u inostranstvu, ali, prema Kesićevim rečima, odlučujući motiv koji je Trampa naterao na intervenciju je činjenica da je Tramp već duže vreme pod optužbom da radi za ruske interese. Sada je video priliku da, kako Kesić kaže, skine taj teret sa leđa i da usput pokaže da je odlučniji od Baraka Obame.\n„Tramp jednim potezom prvo otvara sebi prostor što se tiče pitanja Rusije i drugo direktno ruši koncepciju da je neodlučan poput Obame. To je stvorilo i prostor u njegovoj stranci, koja mora da ga podrži kao odlučnog lidera. I jastrebovi su jako zadovoljni, ali moramo da vidimo šta će se desiti. Bila bi dobra i poželjna stvar da Tramp sa više sigurnosti ide u proces normalizacije odnosa sa Rusijom“, kaže Kesić.\nMožda u ovom trenutku to ne deluje kao realnost, ali Tramp je intervencijom sebi izgradio bolju unutarpolitičku poziciju, dodaje analitičar.\nBritanski parlament: Intervencija u Libiji ojačala DAEŠ\n14 Septembar 2016, 10:00\n„Jedini problem u ovome je, koje god da su njegove motivacije bile, što je dao motivaciju svim snagama koje žele da sabotiraju, možda čak i da uvedu Ameriku u sukob sa Rusijom, zato što ovaj napad dolazi preko jedne emotivne sene napada na civile hemijskim oružjem, a nije jasno ko je to uradio, koji su bili motivi. Znam da zapadni mediji misle da je sve crno — belo, ali mislim da je problem sa ovim, kao što je bilo za vreme ratova u bivšoj Jugoslaviji što se ne postavlja pitanje ko ovim napadom najviše dobija. A, ako pogledamo situaciju u Siriji, svako ima motivaciju da to blokira i sabotira“, zaključuje Kesić.\nbombardovanje aerodroma u Šairatu\n8 April 2017, 02:42


Žoze Murinjo i Pavel Nedved nikada nisu sarađivali, ali imaju nešto zajedničko - obojica su decu nazvali po sebi i suprugama. Deca portugalskog stručnjaka zovu se Žoze i Matilde, a bivšeg češkog reprezentativca Pavel i Ivana.\nBrazilci su svetska velesila, iako su podbacili na Mundijalu u domovini, za njih važe da su pravi mađioničari sa loptom i uvek dele lekcije rivalima, ali jedan ima recept za njih. Iako su četiri puta igrali sa reprezentacijom Norveške, nikada nisu uspeli da je pobede.\nNotingem Forest je jedina ekipa koja je više puta bila prvak Evrope (1979. i 1980), nego svoje zemlje - u dva navrata je osvojio tadašnji Kup šampiona, a samo jednom titulu u Engelskoj (1978), jer je tada evropski šampion automatski branio titulu naredne sezone.\nU Premijer ligi su igrale i igraju mnoge svetske zvezde, a samo osam fudbalera uspelo je da postigne gol za šest različitih klubova. To su Anelka, Barmbi, Daren Bent i Markus Bent, Endi Kol, Piter Krauč, Les Ferdinand i Robi Kin, a sve ih je nadmašio Kreg Belami, koji je mreže tresao u dresovima sedam klubova - Koventri, Njukasl, Blekbur, Liverpul, Vest Hem, Mančester siti i Kardif.\nFrancuzi su bili sila krajem prošlog veka, što će ostati upamćeno i po tome da je osam od 10 igrača sa najviše nastupa za selekciju "trikolora" bilo u isto vreme na terenu - u finalu Evropskog prvenstva 2000. godine.\nVerovatno ne znaju mnogi za Roberta Enšoa, a trebalo bi. On je Velšanin zambijskog porekla, najviše je igrao u Kardifu (1998-2004) i Notinhem Forestu (2008-2011) i ušao je u istoriju kao jedini igrač koji je upisao het-trik u Liga kupu, FA kupu i sve četiri engleske profesionalne lige, kao i u dresu reprezentacije Velsa.\nMiroslav Klose je "kralj strelaca" svetskih prvenstava, Kristijano Ronaldo nikako da zasija u dresu Portugala, ni Lionel Mesi ne blista kada igra za Argentinu, pa je od svih aktivnih fudbalera najviše golova za reprezentaciju postigao Irac Robi Kin - 65. Ronaldo ga prati sa 52, Ibrahomović ima jedan manje, a Robin van Persi 49.


Dačić: Pretnje Vučiću se ne mogu pravdati metaforama - Politika - Dnevni list Danas\nPočetna » Vesti » Politika » Dačić: Pretnje Vučiću se ne mogu pravdati metaforama\n„Pretnje se dešavaju iz dana u dan, ponavljaju se pretnje i laži, izmišljaju se laži i onda se za to govori da je u pitanju metafora. To je poziv na likvidaciju, odnosno ubistvo“, rekao je Dačić na konferenciji za novinare sa slovenačkim kolegom Mirom Cerarom.\nPrema Dačićevim rečima, „niko se nije toliko brutalno obračunavao s političkim protivnicima kao što se danas radi s Vučićem“.\nŠef srpske diplomatije je naveo da je reč o „medijskoj i političkoj pripremi za nasilje“ kao i da se više „ne radi o političkoj borbi“.\nAleksandar VučićIvica DačićMediji


Rama u tužbi na više od 30 strana, kako prenosi Gazeta Exspres, traži obeštećenje, ističući da su mu povrijeđeni čast, ugled i dostojanstvo zbog javnih istupa i kleveta Haradinaja. U tužbi se ističe da je Haradinaj u nekoliko emisija emitovanih u oktobru prošle godine govorio o razmjeni teritorija između Beograda i Prištine, optužujući Ramu da je sa Hašimom Tačijem i Aleksandrom Vučićem pokrenuo ideju o razmjeni teritorija. Citiran je veliki broj izjava koje je Haradinaj više puta dao, a u kojima je apostrofirao albanskog premijera. U tužbi je tražio da Haradinaj, uz nadoknadu štete, bude prisiljen da opovrgne izjave koje su, kako navodi u tužbi, klevetničke, prenosi B92. Haradinaj je naveo da će u zakonskom roku pripremiti odgovor na tužbu, prenijelo je Kosovo onlajn. "Ja ću, po zakonu, pripremiti odgovor na tužbu, u zakonskim rokovima", naveo je Haradinaj.Tužbu naziva neosnovanom i pokušajem izbjegavanja odgovornosti. "Tužba premijera Rame potpuno je neutemeljena i njegova je politička diverzija kako bi se sakrio iza medijskih drama i izbjegao odgovornost. Naš narod i Kosovo imaju ljude koji će biti njen branik u svakom trenutku", naveo je Haradinaj u objavi na Fejsbuku.


Invu - INVU\nVip and Digital Vision\nJFMSELECT Izaberi Sprski Select English\nIzaberi Sprski Select English\nAktuelnosti - Celebrities\nSwiss eyewear grupa- Nova internacionalna kompanija naočara osnovana u Švajcarskoj\nCirih, oktobar 2013. Sa početkom nove sezone sunčanih naočara 2013/ 2014, Swiss eyewear grupa (Internacionalna) AG ponosno objavljuje osnivanje nove, inovativne, globalne kompanije naočara, sa glavnim predstavništvom u Cirihu, Švajcarskoj.\nJedinstvena struktura menadžmenta i vlasništva\nOsnivači i menadžment tim Swiss eyewear grupe su prethodno bili članovi Polaroid eyewear menadžment tima. Nakon što je Safilo preuzeo Polaroid eyewear, ova grupa ljudi sa iskustvom, bazirana u 5 država, odlučila je da započne sopstveni biznis i prihvati izazov stvaranja potpuno nove kompanije naočara sa inovativnim načinom rada na globalnom tržištu.\nJedinstvenost Swiss eyewear grupe je verovatno najbolje prikazana u samoj vlasničkoj strukturi, sa akcionarima iz čitavog vrednosnog lanca industrije optike, počevši od proizvodnje, pa sve do maloprodaje. Ova izvanredna postavka, u kombinaciji sa velikim znanjem i iskustvom menadžment tima, osigurava kompaniji odlično mesto u industriji. „ Imajući ovaj uvid i ekspertizu na svim poljima vrednosnog lanca, dobijamo holističko razumevanje internacionalne industrije optike što nam omogućuje da ponudimo bolje proizvode na tržištu, veću vrednost i bolju uslugu klijentu“ kaže Džeri Drajfus ( Jerry Dreifuss), CEO Swiss eyewear grupe.\nMenadžmentski tim Swiss eyewear grupe prethodno je odigrao ključnu ulogu u izgrađivanju uspešnog Polaroid eyewear biznisa. Radili su u različitim kompanijskim strukturama i kulturama, počevši sa velikom Polaroid korporacijom pa sve dok nisu postali deo StyleMarka, manje preduzetničke kompanije naočara, bazirane u SAD-u, koja je vremenom prodala biznis Safilo-u SPA, velikoj korporaciji baziranoj u Italiji.\nSwiss eyewear grupa osnovala je kompaniju sa jakim ubeđenjem da kompanija može biti uspešna samo ako radi u okruženju sa poverenjem, integritetom i iskrenim partnerstvom na duže staze. „ Na osnovu našeg iskustva u različitim okruženjima u kompaniji, osnivači Swiss eyewear grupe čvrsto veruju da ravna hijerarhija, proces donošenja brzih odluka, osnaženi i preduzetnički zaposlenici i radno okruženje gde je timski rad norma, jesu put u budućnost. „ Korporativna politika“ i „individualni ego“ nemaju svoje mesto u našoj kompaniji i mi čvrsto verujemo da će ovo brzo rezultirati većim zadovoljstvom klijenata, efikasnijim i zadovoljnijim zaposlenicima i izgraditi jaču i zdraviju kompaniju koja daje na značaju svakoga ko učestvuje“, kaže Džeri Drajfus.\nGlavni komercijalni menadžeri bazirani su u nekoliko različitih zemalja, da bi se nalazili bliže tržištu i davali internacionalnu notu čitavoj kompaniji. Moderna komunikacijska tehnologija omogućava efikasan timski rad.\nSwiss eyewear grupa želi da bude „ Vaš eyewear partner sa integritetom“. Obostrano dobitna dugoročna partnerstva su ključ uspeha. Današnje kompanije su pod pritiskom da predstave pozitivnu sliku kao rezultat mnogih odluka zasnovanih na kratkoročnom uspehu pre nego na onome što je najbolje za dugoročni uspeh kompanije i njenih partnera. Swiss eyewear grupa ima prednost zato što se nalazi u privatnom vlasništvu, dobro finansiranoj kompaniji čiji ulagači dele isti dugoročni pogled na stvari, omogućavajući kompaniji da ispuni svoja obećanja u potrazi za dugoročnim partnerima i uvek delujući sa integritetom.\nDokazani menadžmentski tim i Švajcarska pouzdanost\nSwiss eyewear grupa ima svoje glavno predstavništvo u Cirihu, Švajcarskoj, gde se nalaze glavne funkcije menadžmenta, marketinga, dizajna proizvoda i razvoja, logistike, servisa potrošača i finansijskog menadžmenta. Sve ove krucijalne poslove vode bivši glavni menadžeri Polaroid eyewear-a sa godinama internacionalnog iskustva na svim ovim poljima. Internacionalno SEG će distribuisati svoje proizvode putem obimne mreže pažljivo odabranih, dugoročnih distribucionih partnera.\nBaš kao i Švajcarska, Swiss eyewear grupa ( Internacionalna) AG predstavlja visok kvalitet, potpunu pouzdanost i visoku efikasnost, kao i konstantno susretanje i nadilaženje rastućih očekivanja internacionalne baze klijenata. Sve „Švajcarsko“ u kompaniji se prenosi do krajnjeg konzumenta kao sastavni deo marketinških strategija. Swiss eyewear grupa aktivno traga za partnerstvima sa drugim inovativnim kompanijama u Švajcarskoj.\nPortofolio proizvoda 2013/ 2014 i više\nMenadžmentski tim Swiss eyewear grupe ima preko 150 godina iskustva u dizajnu, proizvodnji, marketingu i distribuciji impuls polarizovanih naočara za sunce; i zato nije nikakvo iznenađenje što će prva lansirana linija proizvoda biti „Nova generacija polarizovani impuls brend“. INVU proizvodi Swisseyewear grupe ( izgovara se invju ( „ in view“)) biće predstavljeni specijalizovanim preprodavačima i optičarima u oktobru 2013. Brend je podržan obimnim marketinškim programom sa fokusom na prednostima i tehnologiji ultra polarizovanih stakala INVU, dajući preprodavcima alat za promovisanje jedinstvenih prednosti nove generacije polarizovanih stakala. Strategija Swiss eyewear grupe je da doda nove, laskave eyewear brendove u svoj portofolio i trenutno je u pregovorima sa nekoliko internacionalnih brendova iz modnog i sportskog segmenta. Kompanija planira da lansira nekoliko novih linija početkom sezone 2014/ 2015 i nadalje. „ Želimo da ponudimo našim globalnim distribucionim partnerima obiman i atraktivan proizvodni portofolio da bi se uspešno probijali na lokalnom tržištu“, kaže Džeri Drajfus.\nCilj Swiss eyewear grupe je da bude globalna eyewear kompanija koja pruža pravu alternativu na internacionalnom tržištu nudeći pravo partnerstvo i integritet u svemu što radi za preprodavce, distribucione partnere, snabdevače, zaposlenike i investicione partnere, i nudeći jedinstvene brendove naočara i kvalitet proizvoda do krajnjeg konzumenta, po pristupačnoj ceni.\nSwiss eyewear grupa ( Internacionalna) AG je registrovana privatna kompanija sa glavnim predstavništvom u Cirihu, Švajcarskoj. INVU je registrovani zaštitni znak Swiss eyewear grupe (Internacionalne) AG.\nInternational New Vision Union\nUlica: Zmaj Jovina broj 26\n2100 Novi Sad Srbija\n+381 63 569 518\nINVU © 2017. LEXYON WEB STUDIO.


Dnevna dešavanja za 2.oktobar.2018 - Mirjana Markovic\nDnevna dešavanja za 2.oktobar.2018\nDobro jutro leptirići cvetići..Mesec je danas u znaku Raka,tokom dana u kvadratu sa Suncem,trigonu sa Venerom,i trigonu sa RxNeptunom.\nCeo dan će nas pratiti velike oscilacije u raspoloženjima.Očekujte danas susret sa majkom,bakom,sestrom,prijateljicom.I neki bitan razgovor koji će na vas ostaviti veliki uticaj.Mesec je ženski princip,pa preko pripadnica lepšeg pola,očekujte iritaciju...\nMesec u Raku je setan osmeh na licu,ali ipak osmeh,i ona tuga koju nosite u sebi,i ona suza u uglu oka koju pustite kada mislite da niko ne gleda.\nKo kaže, da je osmeh simbol sreće? Ko kaže, da su suze simbol tuge? Nekad pokazujemo veliku radost suzama, a duboku tugu osmehom ..\nStičem utisak da je došlo vreme gde se suze ni ženi “ne praštaju”. Srećem se sa velikim brojem devojaka/žena koje imaju zabranu na tugu – drugim rečima smatraju da tuga i suze kao jedan od njenih manifestacija nisu prihvatljive, nisu ok. Ovo za posledicu ima da ljudi potiskuju ovo svoje osećanje. Kako i svako drugo potisnuto osećanje, tako ni tuga (žalost), ne isparava poput vode ako dovoljno dugo stoji, već se samo gomila i dobija na snazi. Ovo gomilanje i jačanje osećanja tuge može dovesti vremenom do raznih psihičkih i fizičkih problema.\nOslobodite svoja najsnažnija i najdublja osećanja i emocije, daće vam novu snagu.Sagledajte lepotu koju život pruža. I da...obratite pažnju na svoje snove večeras,biće vam putokaz za neki naredni period.


Izvor: RTS, 25.Jul.2021, 07:40\nApsa, neka vrsta opšte računovodstvene kancelarije, >> Pročitaj celu vest na sajtu RTS << upravlja nekretninama i investicijama, isplaćuje plate, bavi se nabavkama i ljudskim resursima.\nIzmeđu ta dva dokumenta, svaki sa ogromnim brojem dijagrama, grafikona i mapa, i dva intervjua s objašnjenjima, Vatikan je izdao više od pedeset stranica finansijskog materijala.\nBudžet Apse na tridseset stranica pokazao je da Sveta stolica poseduje 4.051 nekretninu u Italiji i oko 1.120 u inostranstvu, ne računajući njene ambasade širom sveta.\nDa bi se smanjio deficit 2020. godine, oko pedeset miliona evra je uzeto iz Piters Pens fonda.\nPandemija kovida 19 dosta je uticala na prihode Vatikana u 2020. godini. Bazilika Svetog Petra i vatikanski muzeji koje je 2019. posetilo oko šest miliona ljudi, veći deo prošle godine bili su zatvoreni ili samo delimično otvoreni.


Nemačka podiže porez na aviokarte, a snižava na vozne › Made-in-Germany.rs\nU okviru novih mera za borbu protiv klimatskih promena, nemačka vlada namerava da poveća porez na avioletove na kratkim relacijama na 74 posto, dok će istovremeno smanjiti porez na železničke karte na 7 posto.\nIzmenama poreskih zakonskih odredbi, država će od aprila sledeće godine za kratak let uzimati 13,03 eura po aviokarti (sada uzima 7,50 eura), za letove od 2.500 do 6.000 kilometara porez će iznositi 33,01 euro (sada je 23,43), dok će porez za letove na dugim relacijama biti povećan na 59,43 eura (sada je 42,18 eura).\nOvi porezi bi nemačkoj državi trebalo da donesu dodatnih 740 miliona eura godišnje i da više nego nadoknade efekat smanjenja PDV-a na karte za železnički prevoz na dugim relacijama, koji će od januara sledeće godine biti snižen sa sadašnjih 19 posto na svega 7 procenata. Inače, nova, niža stopa oporezivanja već je na snazi za kraća putovanja železnicom.\n– Ne možemo dozvoliti da Nemačka ponovo propusti svoje ciljeve u zaštiti životne sredine. Nemački ciljevi u vezi s klimom prvi put postaju pravno obavezujući – izjavila je prošle nedelje ministarka za zaštitu životne sredine Svenja Šulce, tokom predstavljanja predloga zakona o klimi.\nNajveća evropska ekonomija neće uspeti da sledeće godine dostigne cilj od 40 procenata smanjenja emisije ugljen dioksida u odnosu na 1990. godinu. Naime, Nemačka je želela da za deset godina smanji emisije gasova sa efektom staklene bašte za 55 posto, a to će, ipak, biti iznad nivoa iz 1990. godine. Takođe želi i da u svojoj proizvodnji struje ostvari 65 procenata učešća obnovljivih izvora energije.\nNacrt novog zakona, koji je bio predstavljen u septembru, nakon višenedeljnih pregovora konzervativaca CDU/CSU Angele Merkel i socijaldemokrata (SPD), već su ocenili kao “neambiciozan” predstavnici ekološke opozicije i nekoliko nevladinih organizacija koje se bave zaštitom životne sredine.


Master studije - Univerzitet Metropolitan - Master akademske studije\n 10 meseci do master diplome\n Akreditovani programi\n 60 ESPB\n Online nastava (najsavremeniji eLearning sistem učenja u regionu), konsultacije po izboru online ili sa profesorima*\n Programi usklađeni sa međunarodnim standardima (IEEE i ACM)\nDiploma priznata u celom svetu\n* Sa izuzetkom master programa Dizajn novih medija koji se zbog svoje specifičnosti odvija kroz tradicionalnu nastavu.\nDa li ste spremni za korak dalje u svom obrazovanju i profesionalnoj karijeri?\nPrve studije u Srbiji za zaposlene – online Master studije Univerziteta Metropolitan\nNovi Zakon o visokom obrazovanju odredio je poseban režim studiranja za studente koji su zaposleni – 30 ESPB godišnje. Prvi u Srbiji to i nudimo – online Master studije Univerziteta Metropolitan iz 5 oblasti.\nMaster studije Univerziteta Metropolitan u trajanju od 10 meseci, predstavljaju korak dalje u vašem profesionalnom razvoju. Prednost naših master programa je u efikasnoj kombinaciji online studija sa kojim možete da studirate bilo kad, bilo gde i tempom koji vama odgovara. Svaki student ima podršku svog mentora kroz direktan rad, kao i najsavremeniji eLearning sistem u celom regionu.\nStečeno znanje koje budete dobili na Univerzitetu Metropolitan možete primenjivati kroz buduću profesionalnu karijeru.\nMaster akademske studije organizuju se iz oblasti:\nOpšti uslovi upisa na Master studije Univerziteta Metropolitan\nNa studijske programe Master akademskih studija, mogu se upisati student koji su prethodno završili četvorogodišnje i ostvarili uslov od 240 ESPB.\nStudenti koji su završili tri godine osnovnih akademskih studija i stekli 180 ESPB bodova, imaju mogućnost da upišu četvrtu godinu akademskih studija Univerziteta Metropoltian i nakon završetka iste steknu zvanje diplomirani, na taj način ostvarivši uslov za upis na Master studije.\nStudentima, koji su završili četvorogodišnje osnovne akademske studije (240 ESPB/ECTS), a žele da upišu Master akademske studije određuju se uslovi za upis.\nIz srodne oblasti, određuju se predmeti programa za nastavu u trajanju od godinu dana\nIz nesrodne oblasti, komisija određuje uslove upisa, predlaže nastavni plan i program, utvrđujući broj diferencijalnih ispita koje kandidat mora da položi kako bi se priključio željenom master programu.\nPrijava na konkurs za upis na Master akademske studije vrši se putem elektronske prijave na sajtu.\nNakon podnošenja prijave za upis elektronskim putem, kandidat dobija instrukcije o proceduri, koja podrazumeva dostavljanje skenirane diplome i uverenja o položenim ispitima sa prethodne visokoškolske ustanove.\nNakon navedene dokumentacije zahtev za upis na Master studije se prosleđuje komisiji fakulteta za koji je kandidat zainteresovan.\nKandidat od komisije dobija detaljne instrukcije za upis kao i uslove za nastavak školovanja na Univerzitetu Metropolitan.\nPotrebna dokumentacija za upis na master studije:\nOverena fotokopija diplome (ili uverenja o diplomiranju)\nOverena fotokopija uverenja o položenim ispitima (ili dodatak diplomi)\nIzvod iz matične knjige rođenih (upisano državljanstvo)\nDve identične fotografije dimenzija 3.5 x 4.5 cm\nDokaz o uplati 1.000 dinara (administrativna taksa)\nDokaz o uplati prve rate školarine\nŠV 20 obrazac nije potrebno kupovati (popunjava se na fakultetu)\nStrani državljanin može se upisati na studijski program pod istim uslovima kao i domaći državljani, kao i pod istim uslovima finansiranja školarine.\nKandidat, strani državljanin, prilikom prijavljivanja na konkurs, podnosi nostrifikovanu diplomu o završenim studijama i ostvarenom broju ESPB bodova. Ukoliko postupak nostrifikacije nije okončan, ovi kandidati uz prijavu podnose potvrdu o tome da je postupak u toku.\nNapravite iskorak u karijeri – istaknite se znanjem i veštinama u oštroj konkurenciji!\nPRIJAVITE SE \nBudite inženjer budućnosti zahvaljujući kvalitetnom programu master studija\nRazvoj informacionih tehnologija uslovio je i porast broja napada na kompjuterske sisteme koji ugrožavaju integritet infrastrukture sistema, ali i privatnost korisnika. Zbog toga je sve veća potražnja za stručnjacima iz ove oblasti na svetskom tržištu. Unapredite svoje teorijsko znanje o bezbednosti informacija i obezbedite praktične veštine za stručno obavljanje poslova koji obezbeđuju punu bezbednost informacionih sistema.\nPročitajte više \nPreuzmite ulogu informatičkog lidera po završetku master studija na Univerzitetu Metropolitan\nMaster diploma koja otvara vrata uspešnoj karijeri inženjera u oblasti informacionih tehnologija. Ako želite da objedinite znanje na polju informacionih sistema i znanje iz operacionog menadžmenta kako biste bolje razumeli složeni informatički svet i preuzeli ulogu lidera u ovoj brzo rastućoj oblasti, Master studije Informacioni sistemi kreirane su upravo za vas.\nSavladajte izazove cyber bezbednosti kroz savremene master studije iz oblasti\nObezbediće i unaprediće vašu karijeru u menadžmentu\nUsavršite strategije upravljanja marketingom i prodajom u digitalnom i tradicionalnom okruženju, upoznajte nove metode istraživanja i unapredite strateško komuniciranje. Primenite inovativna znanja iz brendiranja i oglašavanja. Steknite korisne veštine pregovaranja i lobiranja i otvorite svoj put ka vrhu uspešnih menadžera.\nIstražite mogućnosti novih medija u jedinstvenom programu master studija Univerziteta Metropolitan\nSavremeni dizajner istovremeno je i profesionalac i intelektualac koji razmišlja brzo i vidi korak dalje od sadašnjeg trenutka. Master program Dizajn novih medija Univerziteta Metropolitan formiran je kao odgovor na kompleksne produkcione izazove projekata koji objedinjuju umetnost i nove tehnologije. Namenjen je dizajnerima i umetnicima u multimedijalnom okruženju, a cilj je formiranje profesionalca koji će funkcionisati na tržištima na kojima je jezik vizuelnih medija primarni komunikacioni okvir. Budite brži, kreativniji, oštroumniji i drugačiji.


RTV Mir - "KORUPCIJA I NEZAPOSLENOST NAJVEĆI RIZICI PO KOSOVO"\nPetak, 14. februar 2020, 17:55\nPRIŠTINA - Kosovski centar za bezbednosne studije objavio je istraživanje o stavu javnog mnjenja o pitanjima poput nacionalne bezbednosti, izazovima u dijalogu Kosova i Srbije, što uključuje i stavove građana o ukidanju takse na robu iz Srbije i Bosne i Hercegovine. Na prezentaciji je diskutovano i o posvećenosti SAD-a postizanje dogovora i politici novog premijera Aljbina Kurtija.\nKao najveću unutrašnju pretnju ispitanici su naveli korupciju, za kojom slede nezaposlenost, mogućnost podele Kosova ili razmene teritorija sa Srbijom i uspostavljanje Zajednice srpskih opština.\n“Ogromna većina ispitanika , u procentima, 91.41 odsto veruje da je korupcija najveći unutrašnji rizik po Kosovo. Na drugom mestu je nezaposlenostm sa 90.98 odsto, na trećem je delovanje Srbije, zatim kriminal, političari i migracija stanovništva. Najveća spoljna opasnost po Kosovo, prema mišljenju građana, dolazi iz Srbije, Rusije i Kine. Interesantno je da je istraživanje pokazalo da je Nemačka najprijateljskiji nastrojena zamlja, ispred SAD i Albanije“, rekao je istraživač Kosovskog centra za bezbednosne studije Pljator Avdiu.\nViše od polovine ispitanika želi nastavak dijaloga Kosova i Srbije, pokazalo je istraživanje. Pregovori sa Srbijom, ukidanje takse i uvođenje mera reciprociteta su i prioriteti vladajućeg pokreta Samoopredeljenje, rekla je poslanica ove stranke Fitore Pacoli-Daljipi.\n“Zalažemo se za nastavak dijaloga sa Srbijom, ali postizanje konačnog sporazuma nije vremenski ograničeno. Pre svega hoćemo da iskorenimo korupciju i smanjimo nezaposlenost. U toku su pripreme za ukidanje takse koju ćemo zameniti punim reciprocitetom sa Srbijom. Naši partneri iz međunarodne zajednice ne vrše pritisak da odmah postignemo sporazum, ali su izrazili očekivanje da intenziviramo borbu protiv korupcije i nezaposlenosti“, rekla je Pacoli-Daljipi.\nSporazumi Kosova i Srbije, poput uspostavljanja avio i železničke linije i povezivanja auto-putem doprinose promeni gledišta oba naroda, smatra direktor Beogradskog centra za političke studije Igor Bandović, navodeći da će ovaj izveštaj biti predstavljen i u Beogradu.\n„Svaki sporazum je dobar, pogotovo ako on znači unapređivanje odnosa. Ono o čemu moramo da razmišljamo je kako je on predstavljen, šta on znači i kako će biti predstavljen javnosti. Moramo da kažemo da se sporazumi postižu u cilju boljih odnosa, razumevanja između naroda, a ne zbog toga što nas neko pritiska ili zbog toga što jednog dana treba da budmo članica Evropske unije, da to je u redu, ali mislim da mi moramo da uradimo puno stvari u našem regionu i da se mi međusobno povežemo“, rekao je Bandović.\nIstraživanje je tokom oktobra prošle godine sprovedeno u 8 opština na Kosovu. 88.10 odsto ispitanih građana Severne Mitrovice izjasnilo se za ukidanje taksi na robu iz Srbije i Bosne i Hercegovine.


SDPS: Mera izjednačavanja komunalnih usluga i kazni za fizička i pravna lica – SDP Srbije\nSDPS: Mera izjednačavanja komunalnih usluga i kazni za fizička i pravna lica\nSocijaldemokratska partija Srbije zalaže se da u narednom periodu dođe do izjednačavanja cena komunalnih usluga i kazni za fizička i pravna lica.\nSmatramo da bi to bio podsticaj za privredni razvoj od koga bi svi imali korist.\nBez obzira što gradski budžeti zavise od ovih prihoda jedno je sigurno – smanjenje nameta privrednicima dovelo bi do bržeg privrednog rasta. To bi za sobom omogućilo otvaranje više radnih mesta, veći protok novca i drugih prednosti, od kojih bi i državna administracija i privreda imala višestruku korist.\nNa taj način bismo dobili ono što je ideal dvosmerne saradnje. Stvorio bi se ambijent u kome gradska vlast izlazi u susret privredi, a privrednici bi, uz predložene mere, doprineli razvoju grada i rastu kvaliteta života u njemu.\nКako bi se izbegla zloupotreba ove mere, pravna lica bi za ponovljeni prekršaj plaćala uvećane kazne i tako bismo obezbedili da lokalna samouprava ne bude oštećena.\nMislimo da usluge i kazne ne treba da zavise od toga ko koristi usluge ili čini prekršaj, već da se određuju u odnosu na veličinu usluge, odnosno visinu prekršaja koji je napravljen.\nSa druge strane, kriza izazvana pandemijom korona virusa uticala je i na velike i male privrednike i zato SDP Srbije predlaže ovu podsticajnu meru, kako bismo im pomogli da se stabilizuju nakon teške godine za nama.


Fond za razvoj odobrio još 52 zahteva za kredite preduzećima\nIzvor: B92, 09.Jul.2020, 10:56\nBeograd -- Na sednici UO Fonda za razvoj odobreno je ukupno 52 zahteva za kredite u iznosu od 235,3 miliona dinara i 6,7 miliona dinara bespovratnih sredstava.\nKada je reč o kreditima za likvidnost, finansijska podrška za rad preduzeća i preduzetnika u uslovima izazvanim pandemijom korona virusa, odobreno je 35 kredita čija je vrednost 169.500.000 miliona dinara, objavio je Fond na svom sajtu.\nZa firme koje se bave turizmom, ugostiteljstvom i putničkim saobraćajem, >> Pročitaj celu vest na sajtu B92 << odobreno je devet kredita u iznosu od 50.200.000 miliona dinara.\nStart-up kredite za razvoja preduzetništva kroz finansijsku podršku za početnike u poslovanju u 2020.godini, dobilo je njih osam a vrednostz ovih kreditinih sredstava je 15.616.383 dinara a odobreno je i 6.692.735 dinara bespovratnih sredstava.\nNa istoj sednici koja je održana u ponedeljak odbijeno je 12 zahteva za likvidnost za pravna lica i preduzetnike, takođe, dva zahteva za likvidnost za privredne subjekte koji se bave turizmom, ugostiteljstvom i putničkim saobraćajem, jedan zahtev za investicione kredite i pet za Start-up kredite.\nRadio Televizija Vojvodine: Fond za razvoj odobrio još 52 zahteva preduzećima\nJUGpress.com: Leskovački “Nevprom” dobio kredit od deset miliona od Fonda za razvoj


U TOKU PODELA RAČUNA, 7. JANUAR NERADNI DAN - Z1INFO.RS\nNaslovna Servisne U TOKU PODELA RAČUNA, 7. JANUAR NERADNI DAN\nNa dan Božića, u ponedeljak 7. januara, neće raditi Korisnički centar kao ni naplatna mesta JKP „Vodovod i kanalizacija“ Zrenjanin. Od utorka, 8. janura, Korisnički centar i sva naplatna mesta radiće po uobičajenom radnom vremenu.\nKorisnicima je 7. januara, za prijavu kvarova na javnoj vodovodnoj i kanalizacionoj mreži, 24 časa na raspolaganju telefon dispečerske službe 023/534-097, a za njihovo otklanjanje dežuraće, kao i svakog dana u godini, ekipe održavanja vodovodne i kanalizacione mreže.\nRačuni za decembar mesec dospevaju na naplatu 20. januara, a bez naplate provizije korisnici račune mogu platiti na jednom od devet naplatnih mesta preduzeća u gradu.\nReklamacije na račun za decembar mesec korisnici mogu podneti najkasnije do 20. januara, a reklamacije podnete nakon tog datuma neće se razmatrati i biće odbačene kao neblagovremene.\nKorisnici reklamacije mogu podneti lično na šalteru 1 u prostorijama Korisničkog centra u Petefijevoj 3 u Zrenjaninu, poslati poštom na adresu: JKP „Vodovod i kanalizacija“, Petefijeva 3, 23101 Zrenjanin sa naznakom REKLAMACIJA – SLUŽBA INFORMISANjA, ili mejlom na info@vikzr.rs .\nPrijavu stanja vodomera korisnici, koji to žele, mogu izvršiti u periodu između 2o-og i 25-og januara.